Wilderrek egingo lukeen bezala: 'Sunset Boulevard' (1950) - "Nire lehen planorako prest nago"\n'Sunset Boulevard' (1950) - "Nire lehen planorako prest nago"\nZine mututik soinurako trantsizioa erakusten duten filmen artean Billy Wilderren "Sunset Boulevard" melodrama aurkitzen dugu. Pelikula iluna da eta trantsizio honek eragin zituen ondorio negatiboak erakusten ditu. Narrazio bitxia du pelikulak, hasieran ikusten duguna ikuslearen interpretazioa erabat baldintzatzen duelako, hildako pertsona bat da narratzaile, Joe, idazlea eta gidoilaria (William Holden).\nJoe bozeramaile gisa erabiliz, Norma Desmond (Gloria Swanson) aktoresaren istorioaren berri dugu. Norma Desmond zine mutuaren garaian izar handi bat izan zen, baina soinua heldu zenean bere ahotsa aproposa ez zela argudiatuz, pantailetatik baztertu egin zuten. Joeren heriotza aitzaki gisa hartuz Norma Desmonden bizitza hobeto ezagutuko dugu, izar baten dekadentzia, Normaren infernurako jaitsiera. Horretarako konpainia ezin hobea izango du Normak, Sunset Boulevard pelikulan Eric von Stroheim, Buster Keaton edo Cecil B. De Mille, zine mutuaren garaiko pertsona garrantzitsuak, ikonoak, ikusten ditugulako.\nNorma Desmond-en istorioa nolabait Gloria Swansonek bizi zuenarekin lotuta dago, beraz, ondoko galdera planteatu dezakegu, noren bizitza ikusten ari gara pantailan? Norma Desmond ala Gloria Swanson berarena? Maitasuna, gorrotoa, ezinegona eta zoramena ikusten ditugu pelikula honetan. Melankoliaz begiratzen du atzera, Hollywoodeko urrezko garai horretara.\n"Bazen garai bat non mundu guztiaren begiraden objektu ziren. Baina hori ez zen nahikoa. Ez horixe. Mundu guztiaren entzumenaren jabe izan behar zuten ere. Orduan bere ahohandiak zabaldu eta hitz egiten hasi ziren. Hitz egiten! Hitz egiten! Hitz egiten!"\nHitz hauekin Norma Desmondek soinuari zion gorrotoa adierazten du. Zine mutuan eszenarioak erraldoiak ziren eta interpretazioak keinuen gehiegizkotasunaren menpe zeuden. Norma Desmonden inguruan dagoen guztia ia barrokoa da, erraldoia, gehiegizkoa, faltsua. Gloria Swansonek bere bizitzaren interpretazio hoberena egiten du, ikusten duguna berari bizitza errealean gertatu zitzaionaren hurbil dagoelako, ideia hau indartzeko helburuarekin, pelikulan Gloria Swansonen lehen lanen artxiboko irudiak ikusten ditugu. Melodramaren generoan "Sunset Boulevard" maisu lan bat dela uste dut. Pelikulan Norma Desmonden zoramenaren sinbolo bilakatzen diren zenbait elementu aurkitzen ditugu, hala nola, ispiluak, makilajea, jantziak edo mozorroak.\n"Sunset Boulevard"ek nire ustez gidoi oso ona du, esaldi esanguratsu eta kritikoez betetakoa. Billy Wilderrek pelikulei amaiera dotore bat emateko orduan esku ona zuen, eta melodrama hau horren eredu da. Pelikula honen amaierako eszena itzela iruditzen zait, Norma Desmond eskaileretatik jaisten, eta kamerara hurbiltzen doa bere irudiak fokua galtzen doan bitartean; nolabait Norma Desmond "mamu" batean bilakatzen da kameraren aurrean.\n"Ikus dezakezuenez, hau da nire bizitza. Beti izan da. Ez dago besterik. Soilik gu, eta kamerak, eta kanpoan, iluntasunean, dagoen jende zoragarria. Oso ondo, De Mille jauna. Nire lehen planorako prest nago".\nEgilea naiara_glez en 9:40\nEtiketak Billy Wilder, Gloria Swanson, Sunset Boulevard, William Holden


1922. urtean Eibarko Ugazabaren Presidenteak, guraso batzuekin batera, Eskola berriro irekitzeko asmoa azaldu zuen. Horretarako Kongregazio desberdinekin hitz egin zuten: Salletarrek ezinezkoa adierazi zioten, Anaien gabezia zela-eta. Azkenean, Jesusen Bihotzaren Anaiek hartu zuten Eskola zaharraren ardura, “Colegio de la Inmaculada de Arrate” izenarekin.\n1931. urtean Eibarko erretore zen Urroz jaunak, hezkuntzaz kezkatuta zeuden beste eibartarren laguntzaz, “Asociación Propulsora de Enseñanza” eratu zuten. Helburua: Eskola indartzea eta kristau balioen heziketa bermatzea. Isasiko Jauregia txikia geratu zenez, Eskola berria eraikitzeko pausoak ematen hasi ziren. Parrokiak aurretik erostiako lurra jarri zuen, Armeria Eskola ondoan, oraingo La Salle Isasiko lur saila, hain zuzen. 1933.ean irekitzen da “Grupo Escolar José Antonio Guisasola” deituriko Ikastetxe berria. Guisasolak eraikuntzaren ordainketa garrantzitsua egin omen zuen. Gainera, Errepublika garai hartan ez zen komeni izen erlijiosorik azaltzea. Korazonistak ere paisanoz eta maisu nazional kontratuarekin zebiltzan.\nGaur egun, La Salle Eibar esaten diogu, 2 urtetik 18 urte arteko gure hezkuntza proiektuari: 2tik 12ra Isasin eta 13tik 18ra Azitainen. APEk jarraitzen du Jabe izaten (Eibarko eta inguruko 600 familiek osatua) eta hemendik gutxira izenpetuko da bi erakundeon arteko hitzarmen berritua. Gure erronkak La Salle Ikastetxe gehienen antzekoak dira: nola erantzun txertatuta gauden gizarte honetako gaztediari, nola aldarrikatu Jesusen Berri On askatzailea inguru materialista eta sekularizatu honetan, nola piztu ilusioa gogorik gabe datozkigun gaztetxo eta nerabeei, nola integratu beste herrialdetatik iristen zaizkigunak, nola…\nPrevious post Berezko izaera\nNext post APE


Zabalik da Udal Liburutegiko irakurketa klubean izena emateko epea - Tolosa - Tolosaldeko ataria\nZabalik da Udal Liburutegiko irakurketa klubean izena emateko epea\nTolosaldeko Ataria 2021-09-15 15:34\n16 urtetik gorako herritarrek doan eman dezakete izena liburutegian, eta gehienez 12 laguneko multzoa osatuko da euskarazko zein gaztelaniazko taldeetan.\nTolosako Udal Liburutegiak aurten ere irakurketa kluba jarri du martxan. Aldez aurretik irakurritako liburu baten inguruan hitz egin eta elkartrukerako gunea da. 16 urtetik gorakoek har dezakete parte, doakoa da, eta gehienez 12 laguneko taldea osatuko da.\nIrakurketa klubeko solasaldi guztiak adituek dinamizatzen dituzte, eta saio batzuetara idazlea bera ere joaten da. Dinamizatzaileek eta liburutegiko langileek aukeratzen dituzte eleberriak eta klubeko kideek liburutegiko erakusmahaian mailegatzeko aukera izaten dute beti. Bi irakurketa-talde daude: euskarazkoa eta gaztelaniazkoa; euskarazkoan komikiak ere lantzen dira. Kontsultatu hemen aurtengo ikasturtean euskarazko taldean landuko diren irakurgaiak, eta hemen gaztelaniazko taldean landuko direnak.\nIzena emateko, liburutegira bertaratu behar da. Informazio gehiagorako, 943 697 462 telefono zenbakira deitu edo liburutegia@tolosa.eus helbide elektronikora mezu bat bidali daiteke.


Aktibi...zer? | Iritzia | Berria\nData historikoak oroitzen ez naiz bereziki ona, gehienetan zenbakiak gora eta behera aritzen naiz urteak puztu edo uzten. Jaio nintzen urtean gertatutako gauzekin izan ezik. Gertakari baten alboan 1995 ikusiz gero, atoan lotura pertsonala sentitzen dut harekin. Badakit ausa kontua baino ez dela, baina berehala hasten naiz gertaera historikoaren eta nire bizitzaren arteko konparaketak egiten. Zenbat zahartu da bata? Eta zenbat bestea? Horregatik gomutan dut lehengo egunean irakurritako artikulu batek zioela Slacktibismoa terminoa orduan erabili zela lehenengoz. Nik beste urte dauzkala jakitean gogoan iltzatuta geratu zitzaidan. Oraindik gazte sentitzen naizen arren, berba nire alboan txupetearekin irudikatzen nuelako, konbentzituta bainengoen gaur egungo giroak erditua izan behar zuela.\nFred Clark eta Dwight Ozard soziologoek Ilinoisko Cornestone Festibalean erabili zuten lehen aldiz. Gazteriaren pasibotasunari eta mundua eraldatzeko tresnei buruz berbetan ari zirela. Alferra esan nahi duen ingelesezko slacker esamoldea eta aktibismoa batu zituzten hitz berria osatzeko. Esfortzu, indar eta ahalegin gutxi eskatzen duen ekintzailetasunari egiten dio erreferentzia slacktibismoak, beraz. Atxikimendu pertsonal mota horrek gizartea eraldatzeko ahalmen praktiko urria izan ohi du. Ekintzailearengan gauzatuz eragin handiena, honek ia esfortzurik egin gabe kausa baten alde zerbait egin duen sentipena eskuratzen duelako. Gakoak norbanakoaren kontzientzia lasaitzean datza.\nSupermerkatuan erosketak egitean bi produkturen artean zalantzan egon eta begizta larrosa edukiontzian duena aukeratzen amaitzen duena da slacktibista esate baterako; kontsumitu nahi duen produktua erosteaz gain, bide batez, kausa baten alde egitearen sentsazioa bereganatzen duelako. Esnea edo gailetak bezala kontzientzia garbia ere erosi daitekeelako supermerkatuan.


A Planetak ekoiztua (CASTELLANO) (ENGLISH) (Rebelión) AEBetako hauteskundeetako sortzapenek xurgatuta, oharkabean pasatu zaigu fracking-aren amiltzea, saldu nahi izan ziguten erregai fosilen erauzketa. Frackingak behera egin zuen AEBetan hainbat faktoreren ondorioz, hala nola hiperinflazioa, baliabideen murrizketa, zorra, Covid-19ren krisiaren eragina eta petrolioaren merkatua jasaten ari den prezioen krisia. Frackingaren porrotarekin, AEBko ekonomiarentzat, bere sistema energetikoarentzat eta, beraz, munduarentzat arazoak ugaritzen dira, petrolioak eta orain gasak ere, askotan frogatu den bezala, munduko ekonomia gidatzen baitute. Gainera, orain porrot egiten ari diren konpainiek eragindako hondamendiaren gastuak ezin dituztela ordaindu argudiatu dute, aurrekaririk ez duen ekonomia- eta ingurumen-ondarea bertan behera utziz. (1) AEBetako fracking enpresen porrotaren berri eman eta urtebetera, enpresa horiek ugaritu egin dira. Orduan EP Energy, Chesapeake Energy, Ranch Energy Corp Bellatrix Exploration eta Murray Energyren (Trumpetik gertu) porrotak partekatzen genituen. Ordutik, 2020ko urtarriletik abuztu amaierara arte, frackingarekin lotutako beste 36 enpresa estatubatuarrek porrot egin dute eta 50.000 milioi dolar baino gehiagoko zorra pilatu dute, Oilprice eta Rainforest Action Network enpresek «Fracking-en porrota: AEBetako eskistoaren porrota bultzatu zuten bankuak» txostenean (3) jakinarazi dutenez. Txostenaren arabera, datozen bi urteetan beste 150 enpresa hondoratuko dira. Enpresak ixteak 1,98 milioi putzu bertan behera uztea ekarri du, eta horiek mehatxua eta ingurumen-hondamendia dira. Frackingak gas-bolumen handien askapena ekarri zuen, atmosferan asko galdu zena eta asko erre zena: ekoitzitako gasaren %23 dela kalkulatzen da!! Klima-aldaketari egindako ekarpenaz gain (gasa metanoa da funtsean, berotegi-efektuko gas indartsuena), gas horrek askoz leherketa gehiago eragiten ditu. Hala ere, frackingaren ustiapenean kapitalaren zati handi bat zuzendarien soldatetara bideratzen bazen, porrotarekin milioika dolar zuzendariei konpentsatzeko erabili dira, eta agerian geratu da aberasteari ematen zaiola lehentasuna bere inpaktu ugariak konpontzeari baino. Eta gogoratu behar dugu enpresa porroten erantzulea norbait bada zuzendariak direla, eta norbait bada egindako inpaktuen erantzulea ere. Bere soldata astronomikoak nolabait justifika badaitezke ere, horrela da, baina berriro ere, milioiek nahi dutela frogatzen da, baina erantzukizunak bere gain hartu gabe. Enpresa horiekin batera, bankuak eta horiek bermatzen zituzten inbertsio eta pentsio funtsak izan dira gaitzesten lehenak. Wells Fargok lehen galerak izan zituen 2008ko krisialditik, 2020ko bigarren hiruhilekoan: 2.400 milioi dolar. Ez zion errua pandemiari egotzi, petrolioaren eta gasaren sektoreari baizik (4). 2015eko amaieratik (Parisko Klimari buruzko Hitzarmenaxu) Wells Fargo izan da AEBetako frackingeko bankari handiena, 49.000 milioi dolarrekin 50 enpresarentzat. Finantzaketa osoaren bosten bat baino gehiago. AEBetako fracking finantzaketaren erdia baino gehiago (%53,5) JPMorgan Chase, Citi eta Bank of Americarekin batera zenbatzen du. Eta gogora dezagun: Gobernuak ahalbidetu duelako finantzatu dute, denok jakin badakigu zein gobernu izan den azken urteotan, eta Wall Streetek babestu duelako. Horrek erakusten du bankuek eta finantza-enpresek sektorea finantzatu dutela, nahiz eta frackinga ekonomikoki eta gizartean jasanezina dela ohartarazi, ingurumenean eta kliman inpaktu onartezinak dituela. Petrolioaren prezioak etengabe debaluatzen ari zirela, petrolio eta fracking gasaren ekoizleek ezin zuten nahikoa etekin lortu, eta, beraz, egungo maileguak, etekinekin ordaindu beharrean, etorkizunekoekin ordaintzen dira. Horrela, egungo egoerara iritsi arte, non ezer ez da geratzen. Oilprice eta RANen txostenak azaldu duenez, «Epe laburreko gutizia historia bat da, epe luzerako arrazionaltasuna itotzen duena». Zalantzarik gabe, burbuila baten historia bat da hau, non denak hasieratik merkatu berrian partehartzeko irrikan daude, inbertsioa erakartzen duena, eta honek prezioak altxatuz, eta horrekin etekinak lortzen dituena. Inbertsiogileei errealitatea ezkutatzen dien burbuila da hau: «niri ez zait tokatuko», edo «besteek inbertitzen badute, hain txarra ez delako da» uste du bakoitzak. Txosten horretan, kalkulatzen duten porrotaren bolumena 361.000 milioi dolarrekoa da, 2010 eta 2020 bitartean 1.18 bilioi dolarreko inbertsioaren eta soilik 819.000 milioiko mozkinaren ondorioz (5). Aztertutako enpresek 120.000 milioi dolarreko zorra dute. Koronabirusa agertu baino hilabete batzuk lehenago, petrolio-zuzendari ohi batek aurreratu zuen petrolioaren eta gasaren frackingaren industriak inbertitutako kapitalaren %80 suntsitu dela 2008tik hona (6). Kapitalismoaren kapitulu berri honek ondorio konponezinak izango ditu AEBko eta munduko ekonomian. Jarduera bat finantzazioa dagoenean bakarrik gertatzen dela argi erakusten du. Kapitalismoak, eta are gehiago liberalizatuak, neoliberalismoak, hutsezina izatetik urrun, zor, diru publiko eta zergapetze instituzional eta politikoarekin ordaindutako porrota erakusten duen enegarren aldia da. Enpresa transnazionalak bakarrik ezin direla beren kabuz utzi beste froga bat da, neoliberalismoak eskatzen duen bezala, politika eta ekonomia kudeatuz, ez baitizkiete helburu orokorrek mugitzen, baizik eta norberakoek. Sistema hori gizartearekiko eta ingurumenarekiko arduragabea dela erakusten duen beste adierazpen bat, gure banakako eta taldeko biziraupenerako dugun Planetarekiko arduragabea. Eta krisi berri bat, 2008ko krisitik urte gutxira gertatu zena, AEBetan ere gertatu zena, beste burbuila batengatik (higiezinen enpresa) eta finantza-erakundeen espekulazioagatik, estatuko erakundeen eta erakunde globalen pasibotasunak erraztua, eta dirudienez ezer ikasi izanaren egin gabe gertatzen dena. Eta krisi berri hori berriz ere gertatzen da ekonomikoki indartsuena den munduko herrialdean, eta gero katedra ematera (inposatzera) ausartzen da; aldiz, konponbidea konpontzen du, herrialde eta klase zordunak pixka bat gehiago zukuz. Berriro. Porrota bai, baina zuzendarientzako etekinak ere bai Bitartean, erorketen ondorioz, fracking-enpresei kapital publikoa transferitzen zaiela ikusi da, baina, aldi berean, enpresa horiek zuzendariei transferitzen dietela, enpresak likidatzeko edo egindako kalteengatik ordaintzeko erabili beharrean. AEBetako petrolioaren eta gasaren industriak 9.000 eta 13.800 milioi dolar (7) arteko lasaitasun paketea lortu du. Dakotako Petrolio eta Gas Arautzaileak, 16 milioi dolar zuzenean fracking enpresetan inbertitzea erabaki zuen, baita putzu berrietarako ere, koronabirusaren aurkako edozein neurriren ordez, edo bertan behera utzitako putzuak garbitu beharrean (zulatutako 800 putzu ustiatu gabe daude) (8). Horrela, 200.000 dolarrerainoko laguntzak eman zaizkie fracking jarduerak hasi nahi dituzten enpresei, industria hori sustatzeko eta pandemiaren ondorioz murriztu ziren lanpostuak berreskuratzeko. Jakina, erabaki horren arrazoia da jarduera ekonomiko hori dela ekonomia horretan etekinik handiena atera duena, eta nolabait, menpekotasun bat sortu dela. Texas MDC Energy fracking enpresak porrot egin zuen 2020ko otsailean, eta 180 milioi dolar baino gehiagoko zorrak zituen. Konpainiak 40 milioi dolar baino gehiago beharko lituzke bere putzuak garbitzeko, baina New York Times egunkariak jakitera eman duenez, 8,5 milioi dolar ordaindu ahal izan zizkion bere zuzendari exekutiboari aholkularitzako ordainsarietan (9). Whiting Petroleumek, Ipar Dakotako beste fracking enpresa batek, bankarrota bidezko babesa bilatu zuen apirilean, baina porrot egin baino sei egun lehenago 15 milioi dolar inguru onartu zituen bere exekutibo nagusientzat. Chesapeake Energyk porrot egin zuen irailean, baina aste batzuk lehenago 25 milioi dolar ordaindu zizkien zuzendaritzako kideei. Diamond Offshore Drillingek 9,7 milioi dolarreko zerga itzulketa bat lortu zuen, gobernuko Covid-19 estimulu politiken barne, hurrengo hilabetean porrot egin zuelarik. Bere exekutiboei kopuru bera ordaindu zien, eskudiruzko pizgarri gisa. Beraz, argi dago funts publikoak gutxi batzuen poltsikoetara transferitzen direla zuzenean. Frackinga panazea izan zen. Frackinga panazea izan zen, alde batetik egungo ereduan alternatiba energetikoak beharrezkoak direlako, erregai baliagarri horien murrizketagatik, eta bestetik, ekonomia askoren subiranotasun energetikoaren nahiagatik. Eta, jakina, bere ontasunen gehiegizko neurriagatik. Zentzu horretan, Eusko Jaurlaritzak ere amua jan egin zuen, eta gure baliabide bat erabiltzeko modu gisa saldu ziguten. Frackingak gure autonomia energetikoa bermatuko zuen, gaur egun atzerriko gasaren eta petrolioaren mendekoa garelako. Petrolioaren erauzketa eta bere aplikazioak jarduera ezberdinetan hasi zituen herrialdea izatetik, AEBk bere aztarnategiak murriztu zituen. 1971n 9,6 milioi upel ekoiztu ziren. 1973rako, krisi energetikoaren urterako, jaisten hasi zen eta jeitsieran jarraitu du. 1985 eta 1989 artean, AEBk atzerriko petrolioarekiko zuen mendekotasuna %26tik %47ra igo zen. Produkzioaren urterik baxuena 2008a izan zen, 5 milioi upelekin. Baina urte horretan haustura hidraulikoa edo fracking-a erauzteko teknika ere bultzatu zuen. Frackingari esker, Estatu Batuek behar zuen petrolioaren erdiaz hornitzea lortu zuten, eta herrialde ekoizleen artean lehen postua berreskuratu zuten. Frackingari esker AEBak 2030erako energetikoki independiente izango zirela iragarri zuten. Gaur egun, kontsumitzen duen petrolioaren % 60 ekoizten du, eta gainerako % 40a inportatzen du, batez ere Ekialde Ertainetik, Venezuelatik, Mexikotik eta Kanadatik. Hortik dator, halaber, beste herrialde ekoizle batzuk kontrolatzeko beharra, baita gerrak eta heriotza bultzatzekoa ere. Frackinga askoz ere erauzketa mota garestiagoa da: petrolioa eta gasa askoz gutxiago eta askoz ere sakabanatuago daudelako, eta baita teknologia eta azpiegitura gehiago behar duelako ere. Bestalde, kalitate txarragokoa da (dira) eta askoz ere kutsagarriagoa (bai erauzketan eta fintzean, bai kontsumoan, eta, kasu honetan, baita garraioan ere). Erauzketa-enpresek ez dute ingurumen-alderdia erabat onartzen, eta, beraz, ez du eraginik ez prezioan ez haien etekinetan. Bere fracking petrolioarentzat merkatuak bilatzeko irrikan, AEBk petrolioaren prezioak aldatu eta ezegonkortu zituen, eta horrek eragina izan du bere aurka ere, eta «inposatzen» saiatu da itun eta beste trikimailu batzuen bidez, hemen TTIPekin saiatu zen bezala. Frackingaren krisia merkatu lurrunkor batean Frackingak orain aurrez aurre duen krisia petrolioaren sektoreak jasan dituen konstanteetako bat baino ez da, ezegonkortasunagatik eta aurreikusteko gaitasunik eta irtenbiderik ezagatik, industriarekin zerikusirik ez duten egoerekin, hala nola bete-betean eta oro har eragiten dioten gertaera politiko eta sozialekin. Horrela gertatu da azken urteotan AEBetatik prezioen gerrarekin, eta azkenean eurengan ere eragina izan du. Horrez gain, Covid 19ren krisiarekin eta murrizketa-proposamenekin zerikusia duen gatazka berri bat sortu da, Saudi Arabia eta Errusiaren arteko akordio faltaren ondorioz. AEBetako fracking petrolioaren hasierako ekoizpenak eta nazioarteko merkatuan sartzeak prezioen %70eko murrizketa eragin zuen, eta amildu egin zen 2015-16 artean (Bigarren Mundu Gerraz geroztik izandako hiru jaitsierarik handienetako bat). 2015etik aurrera, mundu osoko petrolioaren eskariaren hazkundea jaisten hasi zen, eta arinegi egin zuen behera 2017tik 2019ra. 2018an, AEBak munduko petrolio ekoizlerik handiena bihurtu ziren, fracking bidezko ekoizpenari esker. AEBn gertatutako frackingaren hasiera mundu mailan petrolioaren gailurrera iritsi zen unean (2005-06) kokatu behar da, eta, beraz, nahiz eta kostu handia izan, nahiz eta energia-itzuleraren tasa handia izan, bere garaian milaka petrolio-upelekin lagundu zuen, ez ekoizpenean ez aztarnategi berrien aurkikuntzan gehikuntza handirik ez zegoenean. Horregatik, izugarrizko eragina izan zuen AEBetako ekonomian, eta, beraz, baita globalean ere. 2008ko krisi ekonomiko globalaren testuinguruan ere ulertu behar da, hori ere Estatu Batuek eragin baitzuten, paradoxikoki. Ondoren, petrolioaren prezioak behera egin zuen 2019an. Ondoren, AEBetako petrolioaren ekoizpena, batez ere fracking bidezko erauzketan oinarrituta, behera egin zuen 2020ko urtearen hasieran. Covid 19ren krisiak ezpata jotzea ekarri du, konfinamenduarekin energia kontsumoa murriztu egin baitzen (10). Testuinguru horretan, Saudi Arabiak ekoizpena murriztea proposatu zuen, baina Errusiak ez zuen onartu. Saudi Arabiak prezio-gerra deklaratu zuen upelaren prezioa 8 dolarrera jaitsiz, batez ere Errusiako petrolioaren bezeroentzat. Erabakiak eragina izan zuen petrolioaren merkatuan, baina batez ere fracking petrolioan. Frackingaren gorakada eta amiltzea Bakkenen, AEBetako frackingaren erdigunea 2000n Ameriketako Estatu Batuetan 23.000 fracking putzu zeuden, 2015ean 300.000. Orduan, frackinga Estatu Batuetako petrolio gordinaren %51 eta gas naturalaren %67 izan zen (11). Estatu Batuetan, erauzketa eremurik handiena Bakken arroa izan zen, Ipar eta Hego Dakota, Montana eta Kanadako bi probintziekin (Manitoba eta Saskatchewan) bat egiten duen eskisto substratuak zituen eremua. Ustez, Bakkenek 7.380 milioi petrolio upel zituen, herrialde osoan banatutako 13.000 milioietatik. Horrek frackingaren sukar berri hori eragin zuen, mugak onartu gabe. Era berean, petrolio hori aukeratu bazen eta teknika horretan eragin bazen, ohiko petrolioa bere gailurrera iritsi ondoren murriztu egin zelako izan zen, eta hori agerikoa da AEBetan. 2017ko maiatzerako Ipar Dakotan 11.681 fracking putzu zeuden (12). 11.681 fracking putzu, 178.694 km2-ko hedaduran (jarduera hori egiten ez den ekialdeko eremu osoa kendu beharko genuke). Hortik ateratzen dira ehunka partzelatako aireko argazki horriek, petrolio-putzuak elkarrengandik oso hurbil dituztenak. Hego Dakotan, berriz, 211 putzu baino ez ziren (2016). Frackingak Ipar Dakotako petrolio eta gas erauzketa osoa suposatzen du, eta bere diru sarreren erdiagatik zenbatzen zuen. Frackingari esker, Ipar Dakotako langabezia % 2koa baino ez zen 2020ko martxoan, baina 2020ko apirilerako % 9,1ekoa zen (13). Frackingaren sukarrak 10 urte baino ez du iraun Bakken arroan. Ipar Dakotako gobernuak zorroztasun gutxi erakutsi zuen enpresekin, ingurumen-inpaktuei dagokienez. Orain, porrot egiten ari dira bata bestearen atzetik, eta inpaktu horiek guztiak hor geratzen dira, estatuak horren ardura har dezan. Eskualdean petrolio-azpiegiturarik ez zegoenez, gehienak inprobisatu egin behar izan ziren, eta horrek, onuraren presarekin eta erregulazio eta gainbegiratze faltarekin batera, ingurumen-anabasa eragin zuen. Oliobiderik ez zegoenez eta erauzketa sakabanatua denez hainbeste oliobide behar zirenez, enpresek errepideak eta kamioiak erabili behar izan zituzten petrolioa eta gasa zelaietatik ateratzeko. Ondorioz, errepideak kaltetu eta trafiko-istripuak ugaritu egin ziren. Trenerako, ez zegoen ere azpiegiturarik, beraz, orain ziurrenik inoiz eraikiko ez diren trenbide berriak proiektatu ziren. Bitartean ohiko sarea eta arto olioa garraiatzeko erabiltzen ziren zisterna-trenak erabili zituzten. Horrek etengabeko istripuak ekarri zituen: errailetik ateratzeak eta isuriak, eta suteak izan ziren. «Bonba-trenak» ezizena eman zieten. Lehen errailetik ateratze garrantzitsua 2013ko uztailaren 6an gertatu zen: leherketa itzela, 47 heriotza eta Lac-Mégantic-eko (Quebec) zentroaren zati handi bat suntsitu zen (14). Dakotan, herrialdeko ingurumen, politika eta etnia gatazka garrantzitsuenetako bat ere gertatu zen: Standing Rock erreserbakoa. Gatazka hau DAPL oliobidearen igarobideak eragin zuen, fracking petrolioa garraiotzeko ere bai. DAPL ingurumen- eta gizarte-mehatxu handia da, aurretik oliobideak apurtzen diren dozenaka kasu eta horiei dagozkien isuriak eta kutsadura baitaude. Bere jarduera ofiziala hasi aurretik, DAPLk bere lehen isuria eragin zuen. Baliabideen madarikazioa Gaur egun, Ipar Dakotak eta, hedaduraz, Estatu Batuek jasaten duten egoera, petrolio edo mineral baliabideak dituzten beste herrialde askotan, baliabideen madarikazio bezala ezaguzen da (15). Nozio hori baliabide batean aberatsa izateak dakartzan kalteei dagokie; beraz, ekonomian eragin positiboa izan beharrean, negatiboa bihurtzen da. Alde batetik, baliabide bakar batekiko mendekotasun ekonomikoa sortzen da. Horrela, horrek behera egiten duenean edo merkatua aldatzen bada, toki horretako ekonomiak okerrera egiten du. Bestalde, aberastasun horren kantitate handiak sektore berera bideratzen dira, beste inbertsio batzuk alde batera utziz. Ondorioz, ekonomiak ez du askatzerik lortzen. Gainera, baliabide horien onurak eliteak bereganatzen ditu, tokiko biztanleengan eraginik izan gabe. Azkenik, erauzketa-industriaren ingurumen-ondorioak eta ingurunearen eta bitartekoen narriadura jasaten dituzte. Irtenbide bakarra ekonomia dibertsifikatuagoa aukeratzea da, baina gizarteari berari eta bere beharrei begira, egonkorragoa eta iraunkorragoa izan dadin. Baina frackinga ez da ingurumen- eta klima-krisiaren eragile bakarra: hondamendi bat da, eta gehitu egiten zaio. Abondanatutako putzuak gaur egungo munduan dauden beste milioiei gehitzen zaie, gasa botatzen baitute, eta beroketa globalean asko laguntzen dute. Adibidez, Kolonbian abandonatutako ohiko putzuen egoera kezkagarria da. Herrialdeko hiru erauzketa-eremu garrantzitsutan 2.307 putzu abandonatu kalkulatu ziren eta 366 kontingentzia erregistratu ziren hiru urtetan (16). AEBen kasuan, abandonatutako 3,2 milioi petrolio eta gas putzu baino gehiago aurreikusten dira. Eta metano-isuriak 281 kilotonako bolumenarekin lotzen dira (2018) (16 milioi upel petrolio gordin kontsumitzearen kalte klimatikoaren baliokidea) (17). Frackingak arriskuak eta inpaktuak biderkatzen ditu: erauzketa modu askoz intentsiboagoa delako, petrolioa edo gasa harritik bereizteko behar dituen kimikoengatik, horretarako behar dituen eta kutsatzen dituen ur bolumen handiengatik. Izan ere, lurpeko harria apurtzean datza, haren egitura aldatzen duelako eta akuiferoak kutsatzen dituzten ihesak eta filtrazioak ahalbidetzen dituelako, bai eta mugimendu sismikoak eragin ere. Horiek guztiak asko jaso dira txostenetan eta dokumentaletan, esate baterako Gasland filmetan. Hau egoera gogorrean dagoen neoliberalismoa da. Enpresek mugarik gabe jardun nahi dute estatuaren aldetik lizentziei, erregulazioei eta abarrei dagokienez. Horrela, etekinak biderkatu nahi dituzte (Wall Streeteko petrolio-, gas- eta finantza-enpresetako exekutiboek). Baina ingurumenean, komunitateetan eta pertsonetan kalteak izateko ordua iristen denean, beren erantzukizunak saihets ditzaten, estatuak, herritarrek, egin dezaten aurrera kostuekin. Gizarteak jasan ditzala kalteak, eta sozietateak ordain ditzala kostu horiek diru publikoarekin. Hori izan da petrolio-erauzketa baten konstantea, beste edozein baino garestiagoa izateagatik nabarmentzen dena, eta, jakina, orain arte ez da egin, gainerako guztiak merkeagoak zirelako. Baina, injekzio ekonomikoarekin eta honen inguruan sortu zuten burbuila finantzarioarekin batera, frackingak aurrera egitea lortu zuten. Horri gehitu behar zaio enpresa estatubatuarrek zuten kontrol teknologikoa, eta horrelako erakusleiho bat interesgarria da, munduari saldu eta etekina atera ahal izateko. Far Westeko elixir saltzailearen trikimailuak erdizka funtzionatu zitzaien: herrialde askok hanka ikusi zioten otsoari. Batzuek probatu ondoren, beste batzuek emaitzak ikusi ondoren (bai AEBetan eta bai inguruko herrialdeetan), eta beste askok ez zuten onartu herritarren mobilizazio masiboak gertatu arte. Horiek dira Alemania, Bulgaria, Danimarka, Frantzia, Irlanda, Erresuma Batua (2019), Errumania, Tunisia, Herbehereak, ata AEBko estatu batzuk ere (New York, Vermont, Maryland, Oregon, Washington, Florida) eta Kanada (new Brunswick), Espainiako estatuko hainbat erkidegotan izan den bezala, non moratoria 2019an altxatu zen (18). Ildo horretan, esan behar da AEBk onura atera duela leku askotan bere efektuengatik arbuiatua izan den teknika bat bultzatzegatik. Halaber, larrialdi klimatikoaren aurrean duen jarrera ofizialaren bidez onura ateratzen duen bezala. Trumpetik Bidenera Donald Trump, AEBetako presidente izateaz gain, handiki bat da, herrialdeko aberats nagusietako bat, eta, beraz, filosofia oso zehatza du, baina, batez ere, interes pertsonal oso zehatzak ditu. Frackingaren kasuan are gehiago teknika hori bultzatzen zuten konpainietan edo petrolio-konpainietan inbertitu zuelako (21). Trumpek inbertsioak zituen BHP Billiton, Halliburton, Schlumberger, Chevron, Occidental Petroleum, EOG Resources, Conoco Phillips, Shell, eta fackingeko petrolioa garraiatzen dituzten oliobide polemikoen jabeak diren Energy Transfer Partners eta Phillips 66, DAPLko jabeak, eta Kinder Morgan enpresan (izen berako oliobidea) (20). Gainera, Trumpen gobernuan zen ingurumen aholkularia, Harold Hamm, Continental Resources fracking enpresa handienaren sortzailea eta presidentea zen (2020ko urtarrilera arte). Hammek milioi askoko dohaintzak egin zituen Trumpen kanpainarako (21). Continental Resources Ipar Dakotan milaka milioi dolar poltsikoratu zituen fracking konpainia nagusietako bat da. Donald Trump ere enpresa horretako akzioduna izan zen. Beraz, DAPL berrabiaraztea erabakia zuenean, adibidez, erabaki interesatua izan zela leporatu zioten. Gobernuan zegoela, bere akzioak saldu zituen, baina ez zion Hammekin zuen loturari utzi. Hala eta guztiz ere, Trumpi buruz eta fackingek eragindko e goeraz guztihau azaldu eta gero, orain presidentea izendatu den Joe Biden-ek bere haurteskunde-kanpainan ez zuela frackinga debekatuko argitu zuela gaineratu behar dugu (22). (1) Mikulka, J. “The Bakken Boom Goes Bust With No Money to Clean up the Mess” (2020-08-08) www.desmogblog.com/2020/08/08/bakken-fracking-oil-boom-bust-hess-cleanup (2) “Frack off! Again!” (2020-01-07) http://www.naiz.eus/en/iritzia/articulos/frack-off-again https://rebelion.org/frack-off-again (3) “Fracking Fiasco: The Banks That Fueled The U.S. Shale Bust” www.ran.org/wp-content/uploads/2020/09/RAN_OCI_Fracking_Fiasco.pdf (4) Berdin (5) Berdin (6) Berdin (7) “¿El fin del petróleo? La pandemia redunda en la abundancia de combustible fósil, pero el dinero de rescate de COVID-19 fluye a la industria petrolera” https://aplaneta.org/2020/09/03/el-fin-del-petroleo-la-pandemia-anade-a-la-abundancia-de-combustible-fosil-pero-el-dinero-de-ayuda-de-covid-19-fluye-a-la-industria-petrolera (8) Kusnetz, N. 2020-10-28. “The $16 Million Was Supposed to Clean Up Old Oil Wells; Instead, It’s Going to Frack New Ones” https://insideclimatenews.org/news/28102020/north-dakota-coronavirus-stimulus-funding-fracking-oil-wells (9) Tabuchi, H. 2020-10-13. Fracking Firms Fail, Rewarding Executives and Raising Climate Fears. The New York Times. www.nytimes.com/2020/07/12/climate/oil-fracking-bankruptcy-methane-executive-pay.html (10) Ver más en “¿El fin del petróleo? La pandemia redunda en la abundancia de combustible fósil, pero el dinero de rescate de COVID-19 fluye a la industria petrolera” https://aplaneta.org/2020/09/03/el-fin-del-petroleo-la-pandemia-anade-a-la-abundancia-de-combustible-fosil-pero-el-dinero-de-ayuda-de-covid-19-fluye-a-la-industria-petrolera (11) https://ballotpedia.org/Fracking_in_North_Dakota (12) Berdin (13) Cobb, K. North Dakota blues: The legacy of fracking. 2020-08-30 www.resilience.org/stories/2020-08-30/north-dakota-blues-the-legacy-of-fracking (14) ikusi “Vertidos de petróleo” https://spip.ecologistasenaccion.org/article22790.html y “Fracking: la resistencia mundial continúa” https://rebelion.org/fracking-la-resistencia-mundial-continua (15) Ikusi adibidez Alberto Acostaren liburua (Ecuador) “La maldición de la abundancia” https://rebelion.org/docs/122604.pdf edo Boloviari buruzko egoera ausnartzen duen Gregorio Iriarteren liburua (Adital), CENSAT (Kolonbia). https://censat.org/es/noticias/la-maldicion-de-los-recursos-naturales (16) Gómez, A. “El ‘fracking’ de Duque: quiebras masivas y más contaminación”. Las 2 Orillas. (17) Ikusi “Millones de pozos de petróleo abandonados están perdiendo metano, una amenaza climática” https://aplaneta.org/2020/09/27/millones-de-pozos-de-petroleo-abandonados-estan-perdiendo-metano-una-amenaza-climatica (18) Herrera, H. 2020. The legal status of fracking worldwide. GHRE. ghre.org eta The Permanent Peoples’ Tribunal Session on Human Rihts, Fracking and Climate Change (19) www.greenpeace.org/usa/in-case-you-were-wondering-donald-trump-has-multiple-ties-to-the-dakota-access-pipeline (19) Ver más en www.forbes.com/sites/timdaiss/2016/11/26/trump-owns-stake-in-hotly-disputed-3-8-billion-oil-pipeline-conflict-of-interest-looms/?sh=2eefe23a5d00 (21) ikusi: www.opensecrets.org/donor-lookup/results?name=Harold+Hamm&page=1 (22) “¿El fin del petróleo? La pandemia redunda en la abundancia de combustible fósil, pero el dinero de rescate de COVID-19 fluye a la industria petrolera” https://aplaneta.org/2020/09/03/el-fin-del-petroleo-la-pandemia-anade-a-la-abundancia-de-combustible-fosil-pero-el-dinero-de-ayuda-de-covid-19-fluye-a-la-industria-petrolera\nEstados Unidos, euskaraz, Financiación, Fracking, hidrocarburo, Isla Tortuga (EEUU), neoliberalismo, Petróleo, pico del petróleo, Transición energética\nBakken, burbuja, crisis climática, Dakota, Economía, emergencia, especulación, Financiación, Fracking, gas, hidrocarburo, neoliberalismo, Petróleo, Trump


Denok dakigun bezala pasa den martxoaren 28an Koikili, Athleticeko jokalaria, etorri zen bere proiektuan lan egitera 2.mailakoekin. Aldizkarikook egindako elkarrizketa eskainiko dizuegu hementxe bertan:\n1. Nola bururatu zitzaizun futbol jokalaria izatea?\nBetidanik kirolak asko gustatu zaizkit, baina egia da futbolak gehien erakartzen didan kirola dela.\nLagun batzuen bidez sartu nintzen nire lehenengo futbol taldean eta urteak pasa ahala talde askotatik pasa nintzen Athletic-en bukatu arte.\n2. Zein beste kirol duzu gustuko futbolaz aparte?\nKirol gehienak ditut gustuko, baina egia esan uretako kirolak, surfaz eta arraunaz aparte, ez zaizkit asko gustatzen eta golfa ere, ez dut oso gustuko.\n3. Ezker hegoaldeaz jokatzen duzu, baina zein da zuri gehien gustatzen zaizun postua?\nEgia esan futboleko xarma golak sartzean dago, eta jokalari guztiek golak sartzea dugu buruan, beraz aurrelari moduan jokatzea gustatuko litzaidake.\n4. Athletic-en norekin duzu harremanik estuena?\nJokalari guztiekin daukat harreman estua, baina jokalari guztien artean harremanik estuena Iraizoz, Toquero eta Igor Martinez-ekin daukat.\n5. Zer egiten duzu zure aisialdian?\nZoritzarrez, ez daukat aisialdi askorik, baina niretzako denbora daukadanean mendira perretxiko bila joatea gustatzen zait, baina baita lagunekin zinemara edo ekintza kulturaletara joatea gustatzen zait adibidez, antzerkira joatea.\n6. Espainiako selekzioa deituko bazintu baietz esango zenieke?\nDeituko banindute nik baietz erantzungo nieke, profesionaltasunez, baina sentimenduz ez nintzateke joango.\n7. Zer iruditzen zaizu San Mames berria?\nOraindik itxaron beharra daukagu San Mames berria ikusteko, beraz ez daukat iritzi askorik San Mames berriari buruz. Egia da, San Mames estrukturalki nahiko zahartua dagoela, baina bertako giroa edo arima ezin hobea dela.\n8. Zelan aritu zinen borroka greko-erromatarrean?\nNahiko ona nintzen, eta Espainiako hiru txapelketetan lehenengo postuan gelditu nintzen. Eta Europako txapelketan hamaikagarren postua lortu nuen hamazazpitik.\n9. Zergatik utzi zenuen borroka greko-erromatarra?\nKirol honek irteera askori ez dauzkalako, ez delako oso ezaguna. Eta horretaz aparte, nire futboleko taldeak borroka uztea eskatu zidalako.\n10. Historiaz asko dakizula irakurri dugu, nolatan ikasi zenuen hori?\nBatxilergoko azkenengo urtea ez zen oso ona izan eta selektibitateko notak ez zidan ematen nahi nuena ikasteko. Institutuan irakasle batek historiarako jakin-mina piztu zidan, beraz hori ikastea erabaki nuen. Eta urteak pasa ahala nire interesa historiagatik handitu egin zen, horrela karrera bukatu arte.\nUsue Miyar eta Ane Inés Landeta (3ºB)\nArgitaratzailea NAGUSIA noiz 16:38


Euskal lerroak abian: Espirala da, ez helizea\nEspirala da, ez helizea\nHau sorpresa! Orain artean beti helize aureoa gora eta behera, baina gure kide den Itziar Aretxagak espirala deitu zion, eta Jesus Marik halaxe dela. Hona hemen bere azalpena:\nItziarri eman behar diot arrazoia. Nola ez diot, bada, gai honetan fisikari bati arrazoia emango... "Helize" aureoa deitu banion lapsus linguae (esan banuen) edo lapsus calami (idatzi banuen) bat izan zen. Espiral batean hasiera-puntutik urrundu ahala kurbaren erradioa handituz doa. Helize batean, aldiz, erradioaren neurriak beti berdin irauten du. Lehenengoa da kono baten erpinetik hasita, higidura zirkularra eginez erpinetik urruntzen zarenean eratzen duzun figura. Helizea, berriz, zilindro baten ingurumarian oinarri batetik bestera higidura zirkularra eginez zoazenean eratzen duzun figura geometrikoa. Oker ez banago "kiribila" euskal hitzak helizearen eta espiralaren eremu semantiko biak estaltzen ditu eta agian hortik dator nire nahaste mentala. Gure espirala "aureoa" da, "proportzio aureoa" duen errektangelu batean intsertatuta dagoelako. Peractum est.\nHala bedi! Edozelan ere, joan zara zeure landarea zuzenean ikustera? Ez dakit, ba, zeren zain zauden. Bestela, bisitaldi orokorra antolatu beharko, ezta Jesus Mari?\nLabels: espirala, helize aureoa, Itziar Aretxaga, Jesus Mari Txurruka\nJesus Mari 10/19/2012\nAurten ere atera dizkiet argazkiak zuhaitzei. Nola ez! Maiatzean eta irailaren amaiera-aldean. Pseudolarix-a oso polita ipintzen da, hori-horia, hostoak galdu aurretik. Konifero bakarrenetarikoa da hostoak galtzen dituena. Zain nago ea aurten udazkena noiz iristen zaion zorioneko Pseudolarix-ari. Dagoenekoz hasi da pixka bat horitzen, baina beste aste bat-edo itxaron beharko dugu ganoraz horitu dadin. Hori gertatzen denean, aterako diot argazkia eta Iñaki Muruari bidaliko dizkiot zuhaitz guztien argazkiak blogean polito-polito ipini ditzan, iazko moduan...\nItziar Aretxaga 11/02/2012\nBa ahaztuta izango genuen, baina 2010/12/29ko bideo hori berrikusten badugu, Jesus Marik origarriari espirala deitzen dio...


2005eko Nafarroako Bertsolari Txapelketa - Wikipedia, entziklopedia askea.\n2005eko Nafarroako Bertsolari Txapelketa\n2005eko Nafarroako Bertsolari Txapelketa  Nafarroako Bertsolari Txapelketaren 34. edizioa izan zen, 2005eko urtarrilaren 8 eta martxoaren 13 bitartean ospatu zen. Bertan, 19 bertsolarik hartu zuten parte. Urte honetako Txapelketa (aurreko hiru urteetan bezala) bi fasetan antolatu zen; lehenbiziko fasean 5 saioko Nafarroako Bertso Liga jokatu zen. Liga horretako lehenbiziko sailkatuak eta aurreneko urteko finalistak, 3 finalaurrekoetan neurtu ziren. Finala martxoaren 13an ospatu zen Lesakako Behar Zana pilotalekuan.\nXabier Silveirak jantzi zuen txapela hirugarren aldiz.\n1. Xabier Silveira 425\n2. Estitxu Arozena 405,5\n3. Julen Zelaieta 393\n4. Joxe Juan Zubieta “Etxabe” 391\n5. Jon Barberena 382\n6. Xabier Legarreta “Arano” 380\n7. Juan Mari Lopez 365,5\n8. Iñigo Ibarra 356,5\nLehenbiziko lau sailkatuek Bertsolari Txapelketa Nagusirako txartela eskuratu zuten.


Cookie politika - Brew&Roll Garagardoak\nMartxoaren 30eko 13/2012 Errege Lege Dekretua betez, Informazioaren Gizarteko Zerbitzuei buruzko Legea aldatzen duena eta web orrietan cookieak erabiltzeari buruzkoa, Cervezas Brew and Roll SLk jakinarazten dizu web gune honek cookieak erabiltzen dituela web-eko trafikoa neurtu eta aztertzeko, erabiltzaile gisa duzun esperientzia errazteko eta zerbitzu hobea eskaintzeko. Nahi izanez gero, zure nabigatzailea konfigura dezakezu pantailan cookie-ak jaso direla jakinarazteko, edo cookie-ak instalatzea eragozteko, kontuan izanda horrela Interneteko zenbait funtziotara sartzeari utziko liokeela.\nCookieak fitxategi txikiak dira, eta plataforma batzuek, hala nola web-orriek, ordenagailuan, smartphone, tabletan edo telebista konektatuan instala ditzakete, horietara sartzean. Cookie bat gailu hauetan biltegiratzen da, erabiltzailearen nabigazioa ahalik eta gehien pertsonalizatu eta errazteko. Cookieak erabiltzaile bati eta bere gailuari bakarrik lotzen zaizkio, eta ez dute haren datu pertsonalak ondorioztatzeko erreferentziarik ematen. Erabiltzaileak bere nabigatzailea konfiguratu ahal izango du WEB gunetik bidalitako cookieen instalazioa jakinarazteko edo ez onartzeko.\nCookie-ei esker, WEB orriak arinago eta erabiltzailearen lehentasunetara hobeto egokitzen dira. Adibidez, zure hizkuntza edo herrialdeko moneta gordetzen. Gainera, web guneetako arduradunei eskaintzen dituzten zerbitzuak hobetzen laguntzen diete, horien bidez jasotzen duten informazio estatistikoari esker. Azkenik, erakusten den publizitatea eraginkorragoa izateko balio dute, horri esker zerbitzuak doan eskain baitaitezke.\nZERTARAKO ERABILTZEN DITU COOKIEAK WEBGUNE HONEK ETA ZEIN DIRA?\nWeb orri honek helburu batzuetarako erabiltzen ditu cookieak, hauek barne:\nAnalisia: guk edo hirugarrenek tratatuta, erabiltzaile kopurua zenbatzeko aukera ematen diguten cookieak dira, horrela zerbitzuaren erabiltzaileek egiten duten erabileraren neurketa eta analisi estatistikoa egiteko. Horretarako, gure web orrian nola nabigatzen duten aztertzen da, erabiltzailearen esperientzia hobetzeko.\nTeknikak: erabiltzaileari web orrian nabigatzeko eta bertan dauden aukera edo zerbitzuak erabiltzeko aukera ematen dioten cookieak dira.\nWeb orri honetan erabiltzen diren cookieen xehetasunak hauek dira:\nCervezas Brew and Roll SL Propias wp-settings-1 wp-settings-time-1 Cookie hau erabiltzailearen interfazea pertsonalizatzeko erabiltzen da. Informazio gehiago nahi izanez gero, jo hona: http://cookie-cat.co.uk/cookies/\nCervezas Brew and Roll SL Propias cdp-cookies-plugin-wpe Cookie honek erabiltzailearen nabigatzailean gordetzeko edo ez gordetzeko aukera gordetzen du.\nGoogle Terceros OGPC, SID, HSID, SSID, APISID, SAPISID Cookie teknikoak eta saiokoak dira, eta Google Maps-en mapa “txertatuan” baino ez dira agertzen kokapena erakusteko, eta orrialde horretatik irten ahala desagertzen dira.\nGoogle Analytics De terceros _utma, _utmb, _utmc, _utmz Erabiltzaileek gunean egiten duten nabigazioari buruzko informazioa biltzea, bisiten jatorria eta maila estatistikoko antzeko beste datu batzuk ezagutzeko. Ez du daturik lortzen erabiltzaileen izen-deituretatik, ez eta konektatzen diren posta-helbide zehatzetik ere.\nYoutube Terceros VISITOR_INFO1_LIVE, YSC, dkv, GEUP, PREF Informazio gehiago nahi izanez gero, egin klik esteka honetan: GOOGLE datuen babesa\nNOLA DESAKTIBATU EDO EZABATU COOKIEAK?\nZure ekipoan instalatutako cookieak baimendu, blokeatu edo ezaba ditzakezu, zure ekipo informatikoan instalatutako nabigatzailearen berezko aukerak konfiguratuta:\nChrome: Egin klik hemen estekatzeko\nFirefox: Egin klik hemen estekatzeko\nInternet Explorer: Egin klik hemen estekatzeko\nBeste nabigatzaile batzuk: kontsultatu instalatuta duzun nabigatzailearen dokumentazioa


'Agur Everest', euskal filmografiaren harribitxi bat | Haria | IRRATIA\n'Agur Everest', euskal filmografiaren harribitxi bat\nGaur gauean (22.00) eskainiko du NAIZek 'Agur Everest. Namasté Chamo Longmu', 1974an eta 1980an munduko sabaira abiatu ziren bi euskal espedizioen inguruko film dokumentala. Fermin Munarrizekin aritu gara euskal filmografiaren harribitxi honen inguruan. NAIZ Irratia Everesti begira izango da gaurtik igandera, egunero 14.00tan.\nNAIZ IRRATIA|14/05/2020 Updated at:\n'Agur Everest' filmako irudi bat.\nGaurko egunez, orain dela 40 urte, iritsi ginen euskaldunak munduko sabaira. «Gailurra duk! Gora Euskadi askatuta!» oihuak eta Everest gaineko ikurrina gaurdaino iritsi dira.\n1980a zen hura, sei urte lehenago 'Tximist' espedizioarekin egin zuten orduko euskaldunek munduko tontor altuenera iristeko saiakera. Bi espedizio hark ditu oinarri gaur gauean (22.00) NAIZek eskainiko duen 'Agur Everest. Namasté Chamo Longmu' filmak.\nFernando Larruquertek eta Juan Ignacio Lorentek zuzendutako lan honen inguruan aritu gara NAIZ Irratian Fermin Munarriz lankidearekin. (Goiko audioan entzungai)\n1980ko maiatzaren 14an... pic.twitter.com/LMw3atXcz6\n— NAIZ irratia (@NAIZirratia) May 14, 2020\nEverestera begira, egunero 14.00tan\nUrteurrena baliatuz, gaurtik igandera egunero 14.00tan tarte berezia eskainiko dio NAIZ Irratiak 1980ko balentriari.\nOsteguna, 14: Espedizio haietan parte hartu eta hilda dauden bi kideren senideekin hitz egingo dugu. Xabier Erro mendizalearen arreba da Kontxi, 80ko espedizioan parte hartu zuen Xabierrek. Julen Hernando, aldiz, Emilio Hernandoren semea da, 80ko espedizio hartan parte hartu zuen gazteena, 26 urterekin joan zen Everestera.\nOstirala, 15: 80ko espedizioko hiru protagonista elkartuko ditugu irratian, ordukoei begira patxadaz aritzeko. Gurean izango dira Martin Zabaleta, Felipe Uriarte eta Kike de Pablo.\nLarunbata, 16: Orain berrogei urte ere berebiziko garrantzia zuen egindakoa kontatzeak, eta Everesteko balentria hark kronistaren bat baldin badu, hori Antxon Iturriza da. Berarekin gogoratuko ditugu ordukoak. Gainera, igandean beteko dira 10 urte Edurne Pasaban tolosarrak hamalau zortzimilakoak osatu zituenetik, eta tartea hartuko dugu bere ibilbidea errepasatzeko.\nIgandea, 17: 1980ko balentriaren urteurrenaren harira jasotako testigantzekin saio berezia eskainiko du NAIZ Irratiak 14.00etatik aurrera.\n«Herriak bere egin zuen Everesteko igoera hura»\nEveresteko gailurra zapaldu zuen lehen euskal espedizioko «giro ona» gogoratu dute protagonistek\n«Etxean gauza handi bat bezala bizitu zen Everestekoa, baina beldurra ere pasa genuen»


Iztueta folklorista aitzindaria izan zen, folklore hitza oraindik ere asmatu gabe zegoenean. 1824. urtean “Guipuzcoaco dantza gogoangarrien condairak” idatzi zuen. Bertan 36 dantza biltzen ditu, dagozkien kondairak eta dantzatzeko erak deskribatuz. Europan dantzei buruz ezagutzen den lehenetariko liburua dugu. Bere liburua gipuzkoako dantzen erreferentzia bilakatu da dantzari guztientzako.\nGaztetatik dantza munduan murgilduta, Goierriko dantzak zabaltzeari ekin zion. Bere eskuetatik dantza talde ugari sortu ziren, herriz-herri dantzak irakasten ibiltzen bait zen. Dantzaria izateaz gain, idazlea ere izan zen. XIX. mendean gai profanoak euskeraz landu zituen lehen idazle laikotzat hartzen da.\nOso bizitza mugitua izan zuen Iztuetak. Hiru aldiz ezkonduta, 11 seme-alaba izan zituen, eta beste seme bat abandonatu egin zuen. Bere ideiengatik inkisizioak espetxeratua izan zen. Logroñoko kartzelan zegoela bere bigarren emaztea Kontxesiri idatzitako poesia famatua egin da.\n1821. urteko ekainaren 29an Zaldibian jaioa, dantza txikitatik bizi izan zuen. Bere etxetik gertu Iztuetaren etxea zegoen. Iztuetak bere etxe aurrean dantza nola irakasten zuen ikusita, Olano gazteari berehala sartu zitzaion dantza zaletasuna. Iztuetaren ikaslea, honen heriotzaren ondoren (1845) Goierriko dantzak erakusteko ardura hartu zuen Olanok. Lehenengo Zaldibiako dantza taldearen buru bezela.\nGaraiko dokumentuek esaten duten arabera, Olanok zuzendutako taldeak San Juan bezperan, Korpus egunean eta herriko Santa Fe festetan dantzatzen ohi zuen. Beranduago Ordizian ezagutzen den lehen dantza eskola eratu zuen. Garai hartan Olanoren taldea jadanik ezaguna zen Euskal Herri osoan.\nOlanok dantzarekiko sentitzen zuen amodioaren eredu ugari daude. Historiak dioenez, 1856. urteko San Ferminetan dantzatzeko, Olanok bere dantzari taldearekin Aralar zehar oinez egin zuen bidea. Egunbetez ibili ondoren Iruñara iritsi eta ezer ez gertatu ez balitz bezela bere emanaldia eman zuen. 1882. urtean Zumarragako Santa Isabel festak zirela eta, Olano Santa María la Antigua ermitan Gizon Dantza dantzatzera gonbidatu zuten. Dantza bukatuta ez zen oso ondo sentitu eta bere etxean ohera sartu behar izan zuen. Bederatzi egun beranduago, uztailaren 11an hil egin zen Jose Antonio Olano.\nJose Lorenzo Pujana bost urte zituela hasi zen Olanok Ordizian zuen dantza eskolara joaten. Gorpuzkeraz txikia izanik dantzarako trebezia handia agertzen zuen. Bere lehen agerraldia Olanoren taldearekin Santa Anako festetan izan zen. Zortzi urte zituela jadanik dantzari taldeko buruzagia zen.\nOlanoren heriotzaren ondoren bere irakaskuntza lana jarraitu zuen Pujanak. Iztuetak bere garaian egin zuen bezela, hainbat dantza talde sortu zituen Jose Lorenzok. 70 urte eman zituen Olanotik ikasitako dantzak erakusten.\n1927. urtean Donostiako Udalak eskatuta, Donostiara etorri zen Pujana. Bertan Donostia eta Gipuzkoako Dantza Eskolaren ardura hartu zuen. 20 urtez izan zen dantza maixua Donostian, 1947. urtean hil zen arte.\nGOIZALDI Dantza Taldeko sortzailea. 1947. urtean bere aita zena Jose Lorenzo Pujanaren heriotza ostean, Donostiako Udaletxeko Dantza Eskolaren arduraduna bihurtu zen. Urte bat beranduago GOIZALDI sortuko zuen. Bere aita bezela dantzari aparta izan zen.\nEzaguna da bere zorroztasuna dantzak irakasteko garaian. Dantzak ensaiatzeko orduan, bere eskuetan eramaten zuen makil batekin ematen zituen klaseak. Dantza agerraldietan ere beti taulatuaren gainean egoten zen, dantzariek egiten zuten edozein akats zuzentzeko.\nTaldearen 25. urteurrena bete zenean merezitako omenaldia eskeini zion GOIZALDIk. Berari esker Iztuetak hasitako tradizioa GOIZALDIn du jarraipena. 1985. urtean, 80 urte zituela joan egin zitzaigun. Berak ereindutako hazia tinko dirau GOIZALDI taldean.


Mozorrorik gabe | El Diario Vasco\nAlderdi politikoek tratu bila dabiltzanean kentzen dute mozorroa\nARANTXA URRETABIZKAIA Lunes, 17 junio 2019, 07:18\nEz dakit zenbaten gustukoa den era guztietako erakundetan alderdi politikoen artean gertatzen diren tira-biren ikuskizuna. Hori ere izango da agian demokrazia, urrutiko herrietan sortutako serieek errealitatearen izpi bat islatzen badute behintzat. Ritoak daude, ohiturak, tradizioak, ateraldiak, antzezpenak, protagonistak, antagonistak, edozein gidoilari asetzeko gai.\nGainera, mugimendu horiek aztertzen jarduteko ez dizu inork unibertsitatearen titulurik eskatzen. Jartzen zara begira eta edonondik helduko zaizkizu irudiak. Hori bai, zaletasun pitin bat behar duzu, pazientzia adina, gutxienez.\nEpe hau, hauteskundeak bukatu eta gobernuak hasi bitarteko zati hori laburra da ia beti, baina esanguratsua. Luzatzen bada, astetik hilabetetara pasatzen bagara, ikuskizunak intentsitatea galtzen du, minutuak sobran dituen filmaren antzera.\nPolitikarientzat ordea jokoan dagoena asko da, bizibidea ere bai, baina askoz gehiago ere bai. Pertsona arruntontzat inauteriak direna dira aste hauek politikaren munduan dabiltzanentzat. Ñabardura batekin: normalean inauteritan mozorro bat janzten dugu eta alderdiak tratu bila dabiltzanean kendu egiten dute urtean zehar daramaten mozorroa.\nUrtean zehar esango dizute hitz arrunt nahiz jantziz, herriak, aberriak, munduak kentzen dietela loa, ez lanpostuaren korapiloak. Hori besteek egiten dute, besteek bai, horiek besaulki bila dabiltza, ez guztien ongiaren atzetik. Guk beste norbaiti alkatetza kentzen diogunean herriaren onerako da. Guri kentzen digutenean, zerrikeria.\nGauza da labainkadaka ikusten dituzula edo mutur joka disimulurik gabe, nor gailenduko den erabaki arte. Dozenaka, zientoka oilategitan, ikusleok begira gaudela ez balekite bezala, munduan besterik ez balego bezala.\nEpe honek, ordea, bukaera jakina zuen aspalditik. Hartu dira erabakiak, gorde dira armak hurrengo baterako. Kontatzen dute hainbatentzat inauteriko gau bat aski dela barruan zerbait aldatu zaiola nabaritzeko, bizitzak badituela horrelako bihurguneak, salbuespen egoeratan txinpartak sor daitezkeela. Agian kanpotik hain itsusi dirudien borroka labur horretan zerbait ikasi dute eta ohiko mozorrora itzulitakoan barruan zerbait bigundu zaie ala gogortu, ez dago jakiterik. Honezkero lanera itzuli dira, hainbeste nekez lortutako besaulkitan daude. Heldu dira.\nAlbert Rivera El Tambor de Oro, para Woody Allen


Gaur hasiko da Lasarte-Oriako CIMASUB Itsaspeko Zinema Zikloa – Gazteon KZ\nAzken bost urteotan, ez da gorabeherarik izan euskararen kale-erabilera orokorrean\n‘#badon’ proiektua, Korrika-AEK kultur sorkuntzarako bekaren irabazle\nGaur hasiko da Lasarte-Oriako CIMASUB Itsaspeko Zinema Zikloa\n2022-02-07 2022-02-07 Ane Soriano\n“Itsasoarekiko maitasunak dena egin dezakeenean, Lasarte-Oriako Itsaspeko Zinemaren Nazioarteko 14. Zikloa aurkezten duen eslogana da. Ekitaldian zehar, hainbat ekitaldi egingo dira, betiere sarrera doakoa izango da edukiera bete arte. 7, 14 eta 21ean, 19: 00etan, aurtengo edizioan aurkeztu diren film labur eta dokumental onenak proiektatuko dira kultur etxean. Argazki erakusketa otsailaren 7tik 25era egongo da zabalik kultur etxeko kafetegian.\nLasarte-Oriako Itsapeko Zinema Zikloaren 14. edizioaren sarrera doakoa izango da. Sarrerak egunero atera ahal izango dira aretora sartzen diren unean bertan.\nProiekzioak, kultur etxean\nOtsailaren 7, 14 eta 21eko emanaldietan 27 film labur eta 3 dokumental eskainiko dira. Iraganera bidaia bat egingo dugu gure funtsen egoeraren ezberdintasuna ezagutzeko, gaur eta duela 50 urte. Kantauri itsasorik basatiena eta Kanariar Uharteetako mantelinen babeslekua ezagutuko ditugu. Eta gainera, Mediterraneoko hondorik ikusgarrienak gozatuko ditugu, eta Indonesiako uretan murgilduko gara.\nAlde batetik, gero eta gehiago, giza baldarkeriak eragindako errealitate gordinaren salaketak, ekosistema osoak kaltetzen eta kaltetzen dituena, biodibertsitatea kanporatzen edo desagerrarazten duena, oso zail edo ezinezko bihurtzen du, eta, horrekin batera, ogiak gaurko itsututako arrantza-baliabideen gehiegizko ustiapen jasangaitzarekin eta biharko gosearekin batera, hurrengo belaunaldien etorkizuna mehatxatzen dute. Eta bestetik, argiaren eta kolorearen ikuspegi baikor eta itxaropentsua, oraindik planetako leku batzuetan aurki daitekeen unibertso harrigarria, bizitza basatiaren garapenerako oraindik osasuntsuak. Askotan, hain txiki eta ñimiño, non begi gehienentzat ezkutaturik egoten baita, eta beste batzuetan, handikiro eta izugarri eder, urdin amaigabearen gainetik hegan, bere edertasun delikatua ikusten duen oro maiteminduz eta liluratuz.\nDualtasun horrek erakusten digu CIMASUBen biltzen den talentu izugarria. Urpeko korronte bat, Urdinaren suharren bihotzetan taupaka dabilena, ur planetako itsaso guztietatik, Ozeano Baretik Kantauri itsasora, Mediterraneotik Beltzera, eta Iparraldetik Baltikora.\nAurtengo CIMASUBri aurkeztutako argazki onenen erakusketa zabalik izango dugu Manuel Lekuonaren kafetegian otsailaren 7tik 25era.\n24 argazki zabalduek munduko itsaspeko hondoetan zehar eramango gaituzte. Espezie bitxi eta deigarrienak erakutsiko dizkigute, gutxitan ikusten diren egoeretan. Naturaren edertasuna eta gizakiak harekiko duen jarreraren krudeltasuna, erakusketa berean.\n← Artium museoak Ion Munduateren ‘Cuerpos por un momento’ erakusketa aurkeztu du\n“Erresuma/Kingdom/Reino”, Atxagak euskarara itzulitako antzezlana, Arriagan estreinatuko da →\n‘Gernikako Arbola’ euskal ereserkia izateko eskaera\n2021-06-30 2021-07-02 Libe Garcia Kandina\nEuskadiko Orkestraren programa\n2021-06-18 2021-06-18 Libe Garcia Kandina\nGutun Zuria jaialdiak formatu presentziala eta birtuala izango du\n2021-03-02 2021-03-07 Admin


EUSKADI.-Poltsiko Musika zikloa bihar bueltatuko da Bilbora, jazz, pop, akustiko, Brasilgo musika eta musika berriak eskainiz\nBilboko Udaleko Kultura eta Euskara Sailak Poltsiko Musika programaren bigarren edizioa hasiko du bihar hiritarrei musika joera ezberdinak hurbiltzeko asmoz zuzenean, eta ostiralero eta azaroaren 3ra bitartean, Barrainkuako udaltegian gozatu al izango dute.\nJazz, pop, akustikoa, Brasilgo musika eta musika berria dira aurten programak biltzen dituen gustu guztientzako genero motak, eta Tarrega Twins bikotearen emanaldiarekin hasiko da bihar; ondoren, Mauri Meneses Guerriro, Jeronimo Martin Trio, La sombra y una más eta Itxaso-Iñaki Salvador bikotearen kontzertuekin jarraituko du.\nEsan bezala, Poltsiko Musika bihar hasiko da Tarrega Twins gitarren bikotearekin. Errepertorioa gaur egungo eta betiko gitarraren paisaia nabarmenenen ibilbide pertsonala da. Publikoak gozatuko duen obren aukeraketa barrokorik onenetik gaur egungo musika motetara doa, flamenko joerak, jazz eta latindar soinuez nahasturik.\nHurrengo ostiralean (urriak 13) Mauri Meneses Guerreiro abeslari, gitarra-jole eta konpositore brasildarraren txanda izango da eta zenbait erritmoen fusioa egingo du, Pernanbucoko musika tradizionalean (bossa, chorroa eta jazz) oinarrituta.\nUrriaren 20an Jeronimo Martin Trio hirukoteak txundituta utziko du publikoa konposizio propioak dituen errepertorioarekin eta baita jazza ere, beste musika estilo batzukin konbinatzen dutena: musika klasikoa, flamenkoa edota musika minimalista, besteak beste.\nProgramazioak urriko azken ostiralean jarraituko du, hilak 27, Bilboko La Sombra y una más taldearen kontzertuarekin. Kalitatezko hitzak dituen pop musika egiten du, gehienbat gaztelaniazko poesiaren hitzekin. Taldekideak Miguel Rebollo (gitarra) eta Javier Alcibar (gitarra akustikoa, armonika eta ahotsa) kultur gela edo aretotan konbinatzen dituzte eta CD bat dute kalean jada, Barakaldoko Antzokian aurkeztu zena arrakasta osoz.\nPoltsiko Musika zikloaren bigarren edizioa azaroaren 3an bukatuko da Itxaso-Iñaki Salvador Duo bikotearekin. Artista biek esperientzia eta musika ibilbide zabala dute. Eguneroko bizitzan eta eszenatokian lagunak izanik, urteetan zehar hainbat musika proiektutan elkarlanean aritu dira. Gainera, kaleratzeko zorian dago Iñaki Salvadorren CD berria, non Itxasok protagonismo berezia duen kantu guztien ahotsa izanik. Oraingoan biak batera aritzen dira ahotsa (Itxaso) eta pianoa (Iñaki) formatuarekin, abesti eta melodia goxoak eta limurtzaileak abestuz, Itxasoren New Land-Lur Berria CDko errepertorioan oinarrituta daudenak.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Neurketa eta Erregulazio Sistemak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema automatizatuak (Modulua)" author_facet:"Etxabe, Mari Karmen"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Neurketa eta Erregulazio Sistemak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema automatizatuak (Modulua) Egilea: Etxabe, Mari Karmen


EBAZPENA, 2020ko urriaren 21ekoa, Lehendakaritzako idazkari nagusiarena, kanpo-harremanetarako teknikari espezialista lanpostua izendapen askearen sistema erabiliz betetzeko deialdia iragartzeko dena. - Eusko Jaurlaritza - Euskadi.eus\n«Kanpo-harremanetarako teknikari espezialista» lanpostua hutsik dagoenez (kodea: 511291: dotazioa: 10) Euskadiren Europar Batasuneko Ordezkaritzan, Euskal Funtzio Publikoari buruzko uztailaren 6ko 6/1989 Legearen 46.3 artikuluan xedatutakoari jarraituz eta Funtzio Publikoaren Zuzendaritzak aldeko txostena eman duelarik, eranskinean azaltzen den lanpostua izendapen askearen sistema erabiliz betetzeko deialdi publikoa iragartzea erabaki da. Hona hemen deialdiaren\nAipatutako langileek edozein administrazio-egoeratan egonda har dezakete parte deialdi honetan, honako egoeretan izan ezik:\nNorberaren kontuetarako edo familia elkartzeko borondatezko eszedentzian egonik, lanera itzuli baino lehen eszedentzian egon beharreko denbora ez badute bete.\nHautagaiek eskaerarekin batera «curriculum vitaea» aurkeztu beharko dute eta bertan honako hauek adierazi:\nEbazpen honek administrazio-bidea agortzen du, eta bere aurka egiteko, aukerako berraztertze-errekurtsoa jar dakioke ebazpena eman duen organoari, Euskal Herriko Agintaritzaren Aldizkarian argitaratu eta hurrengo egunetik hilabeteko epean edo, bestela, administrazioarekiko auzi-errekurtsoa jar daiteke Administrazioarekiko Auzien Epaitegian, ebazpen hau Euskal Herriko Agintaritzaren Aldizkarian argitaratu eta hurrengo egunetik bi hilabeteko epean.\nVitoria-Gasteiz, 2020ko urriaren 21a.\nDeialdiko lanpostua: kanpo-harremanetarako teknikari espezialista,\nDerrigorrezkotasun-data: datarik Gabe.\nIkus: EBAZPENA, 2020ko abenduaren 17koa, Lehendakaritzako idazkari nagusiarena, zeinaren bidez deklaratzen baita bete gabe geratu dela Lehendakaritzan hutsik dagoen lanpostu bat izendapen askez betetzeko deialdi publikoa.


Pisua galtzeko dieta plana - orduko jateko eta edateko plana asteko menuarekin - Fito Spray\nNutrizionista askok uste dute pisua galtzen duen akats ohikoena dieta ahulgarriak erabiltzea dela. Pisua zuzentzeko, banakako dieta egokia sortu behar duzu, gero bizimodu bihurtuko dena.\nPisua galtzeko elikadura arauak\nGehiegizko pisuaren aurkako borrokan emaitza arrakastatsuak ikuspegi sistematikoa behar du. Nutrizionistek pisua galtzeko elikaduraren oinarrizko arau batzuk identifikatu dituzte:\nMenu gehienak fruta eta barazkiak izan behar dira. Aldi berean, garrantzitsua da barazkiak dietaren oinarria izatea, produktu hauek azukre gutxiago baitute, baina zuntz, bitamina eta mineraletan aberatsak dira. Pisua galtzean fruituen artean, lehentasuna eman zitrikoak eta ananas - hainbat substantzia erabilgarria ere sartzen dituzte.\nGasik gabe ur garbi asko edan beharko duzu. Likidoa, gorputzean sartuz, sendatzen du, ilearen eta azalaren egoera hobetzen du, digestio prozesua normalizatzen du eta nekeari aurre egiten dio. Pisua galtzeko eguneroko ura 8 edalontzi ingurukoa da. Adierazle hori gainditzea ez du merezi, edema sor baitaiteke.\nKarbohidrato soilak utzi - substantzia hauek digestioa eta metabolismoa kaltetzen dituzte, pisua irabaztea eragin dezakete. Horrelako produktuak astean behin kontsumitu ditzakezu kantitate txikietan, dietak porrot egiteko arriskua murrizteko. Txokolate beltzak edo zitrikoek pisua galtzean gozokiak ordezkatzen lagunduko dute.\nEgin porridge gosaltzeko. Zereal platerak bitamina, mineral eta zuntz osasuntsuak ditu. Uretan egosi behar dituzu, ez jarri gurina. Zaporea dibertsifikatu dezakezu fruta lehorrak, kalabaza, tipula azenarioekin, sagarrarekin edo platanoekin gehituz.\nJaten ari zaren bitartean kanpoko estimuluek ez distraitu, ez ibili presarik. Elikagaien xurgapen geldoak bere xurgapen hobea eta saturazio azkarra lortzen laguntzen du, eta hori garrantzitsua da pisua galtzean.\nErabili osasungaitzak diren elikagaiak elikagai osasuntsuekin ordezkatzeko araua. Esate baterako, jan eztia azukrea ordez, ordeztu txerrikia txahalarekin, krema garratza jogurtarekin.\nSaihestu alkohol guztia guztiz. Edari alkoholdunek kaloria asko dute eta gosea areagotzen dute. Propietate horiek pisua igotzera eramaten zaituzte.\nMurriztu zatien tamaina, ordezkatu plater handiak txikiekin. Horrek asko jan duzula irudituko zaizu.\nDibertsifikatu zure dieta ahalik eta gehien pisua galtzean. Saiatu dieta-elikagaietatik otordu goxoak lortzen.\nHartu azken otordua oheratu baino 3 ordu lehenago, elikagaiak digeritzeko denbora izan dezan, substantzia kaltegarriak eta koipeak gorputzean metatu ez daitezen. Benetan jan nahi baduzu, kefir apur bat edan dezakezu.\nSaiatu estres egoerak saihesten. Gehiegizko esfortzu emozionalak etengabeko otorduetara mugitzen ditu asko.\nUtzi mahaia gose apur batekin.\nNondik hasi elikadura egokiarekin\nZure dieta elikagai osasungarrien alde egokitzeko erabakia hartzen baduzu, elikadura-taula egoki batek lagunduko dizu. Horrelako ohar bat egin dezakezu zure kabuz edo nutrizionista baten laguntza eskatu. Dieta osasuntsu baterako lehen urratsa figura negatiboki eragiten duten elikagai kaltegarriak baztertzea izango da. Egin kontsumitu behar ez diren elikagaien zerrenda:\nkartzinogenoak (patata frijituak, zaporedun crackerak, fruitu lehorrak);\npatatak, batez ere frijituak;\nutzi opilak, txokolateak eta ogitartekoak mokaduari;\nerosotasun-elikagaiak (pizza, dumplings, dumplings);\nlegamia duten produktuak;\ngozokiak (opilak, txokolatea, pastelak) hilabetean behin baino gehiagotan jan daitezke zati txikietan;\nGainontzeko produktuak ez daude debekatuta pisua galtzea helburu duen dieta batekin. Menua osatzerakoan soilik garrantzitsua da hainbat printzipiori arreta jartzea:\nSukaldatzeko metodo guztien artean, aukeratu lurrunetan edo irakiten, haragia edo barazkiak labean labean ditzakezu.\nEz jarri janari gehiegi platerean. Pisua galtzean asetzeko, ondo pasa dezakezu, adibidez, arrain edo haragi zati batekin alboko plater batekin.\nErosi fruitu lehorrak askaria egiteko. Janaria garbitu, mahai gainean dauden plateretan jarri. Gosea sentitzen baduzu, jan fruta batzuk.\nJan fruta eta barazki asko pisua galtzean bananduta edo entsalada moduan.\nElikaduraz gain, arreta jarri jarduera fisikoari. Kirol jakin batzuk egin ditzakezu edo, besterik gabe, maiz ibili. Mugimenduak pisua galtzen ez ezik, gorputzaren itxura hobetzen lagunduko du. Oinez egiteak eta kirolak egiteak estresaren aurkako borrokan laguntzen du, eta hori garrantzitsua da dieta egiterakoan. Hala ere, ez duzu gehiegi kargatu behar, egin ezazu zure plazeragatik ondoeza ez izateko.\nPisua galtzeko eguneroko errutina\nBehar bezala diseinatutako pisua galtzeko erregimen batek zure ezaugarri indibidualak betetzen ditu. Osatzerakoan, ez dituzu ereduak itsu-itsuan jarraitu behar, baina zeure buruari entzun behar diozu. Bestela, zure osasuna kaltetzeko arriskua duzu. Hasi zure bizimodua aztertzen: zenbat lo egiten duzun, zer ordutan ohera eta altxatzen zaren, zer tarte hartzen dituzun atseden eta lan egiteko. Erabaki ondoren, egin egutegi bat non parametro hauek sartu behar dituzun:\nEzarri esnatzeko eta jaisteko ordu zehatz bat. Egunero berdina izan behar da, asteburuak izan ezik. Sistematizazioak gorputz-baliabideak erabiltzen laguntzen du, gehiegizko pisuaren galera bizkortzen laguntzen du.\nGoizero 15 minutu inguru hartu behar dituzu. kargatzeko. Ariketa fisiko sinpleek tonua, indarra gehituko dute, umore ona sortuko dute.\nGosaria ezinbestekoa da, inoiz ez saltatu. Goizeko otorduak digestio-aparatuaren funtzionamendua hobetzen laguntzen du. Aukeratu uretan edo esnean oinarritutako zerealak, jogurtak, frutak eta zuku freskoak. Egunero ordu berean jan beharko duzu.\nEgun osorako otordu-plana garatu. Erregimen zuzenak 5 otordu eskaintzen ditu, horietatik 3 nagusi eta 2 pintxo. Haien arteko aldea 2 eta 3 ordu artekoa izan behar da.\nJarduera fisikoak, kargatzeaz gain, lanaldi baten ondoren indarra berreskuratzen laguntzen du. Gimnasiora, igerilekura, dantzara edo etxean entrena zaitezke.\nElikadura pisua galtzeko orduka\nPisua galtzeko elikadura behar bezala osatzeko garaiz, saiatu baldintza batzuk betetzen:\nLehenengo bazkaria (gosaria) 7 eta 9 artean hartu behar da. Aldi berean, gogoratu esnatu eta ordu erdira gutxienez jaten hasi behar duzula. Sartu menuan karbohidrato konplexu asko dituzten elikagaiak (pasta duruma, buckwheat, bran). Gehitu proteina edukia. Horretarako, kefir, jogurta egokia da.\nPisua galtzeko eguneroko dietaren bigarren zatia bigarren gosaria izan behar da. Ezinbestekoa da gorputzaren funtzionamendu egokirako. Prestatu barazki edo fruta entsalada, zukua edo kaloria gutxiko postre bat. Mokadu hori bazkari nagusiaren ondoren 3 ordura hasi behar da.\nEguerdiko 14: 00ak eta 14: 00ak arteko tartea bazkaltzeko egokia da. Pisua galtzean ere, trinkoa izan behar du, gantzak, karbohidratoak eta proteinak eduki.\n15-16 orduetan, jan kefir, jogurt edo gazta mokadu bat. Dieta-salda bat edan dezakezu.\nPisua galtzeko afaria 17 eta 19 ordu arteko tartea ematen da. Prestatu edozein dieta barietateko haragia, barazkiak.\nPisua galtzeko edateko erregimena\nPisua galtzean edateko erregimen egokia antola dezakezu gomendio hauek erabiliz:\nKendu kafeina, alkohola eta zigarroak, deshidratazioa eragiten duten substantziak baitituzte.\nLikidoa hobeto xurgatzeko, edan apur bat hoztuta.\nElikagaia zenbat eta proteina aberatsagoa izan, orduan eta ur gehiago edan beharko duzu.\nHobe da likidoa otorduak baino ordubete lehenago eta ondoren edatea. Erregimen honek urdaileko zukua diluitzen laguntzen du.\nJaiki ondoren goizean edandako ur baso batek gorputza garbitzen laguntzen du.\nNormalean, pertsona batek egunean 8 baso ur garbi kontsumitu behar ditu.\nPisua galtzeko dieta plana\nPisua galdu nahi duen jende askorentzat zaila izan daiteke berreraikitzea, orduka otorduen sistema bat antolatzea. Helburu horietarako, komenigarria da pisua galtzeko elikadura egokiaren egutegia egitea. Mahai bat izan behar du, eta bertan otordu bakoitzaren denbora baliokidea islatu behar da. Lortutako taula eguneroko elikadurarako erabil daitekeen aholku unibertsala bihurtuko da.\nPisua galtzeko elikadura egokiaren egunkaria\nMotibazio intrintsekoak pisua galtzean garrantzi handia du. Astebetean gertatu zaizkizun aldaketak ikusteko, zein elikagai kontsumitu dituzun ikusteko, hasi egunkari berezi bat. Hainbat atal eduki behar ditu:\nPisua galtzeko elikadura egokiaren taulak eguneroko menua osatzerakoan nabigatzen lagunduko dizu.\nPisu-aldaketen markak dituen sareta batek balioko du pisatzean aurrerapena jarraitzeko.\nEgunero jaten diren elikagaien taula kaloria eta denbora eguneroko dieta kontrolatzeko.\nNola egin pisua galtzeko dieta\nKontuan izan pisua galtzeko dieta-plan bat egitea beharrezkoa dela ardura handiarekin, eskema hau dietaren oinarri bihurtuko baita. Ezinbestekoa da pertsona baten bizimodua kontuan hartzea, beharrezkoak diren produktuak eragiten baititu. Pisua galtzeko emakumeek barazki eta landare-koipe gehiago beharko dituzte. Gizonek, berriz, esfortzu fisikoak egiten dituzte lanean, eta, beraz, dieta proteina bat hobetsi dute. Ezinezkoa da pisua galtzeko onartutako dieta batera aldatzea bat-batean, beraz, pixkanaka kaloria eta anoa kopurua murrizten da.\nEmakumeen pisua galtzeko dieta plana\nEmakumeari pisua galtzeko erlojuaren arabera elikadura egokia emateko, plan argi bat ezarri behar duzu egunero fidatuko duen denborarekin. Egun batez, pisua galtzeko arrazoizko sexuak gutxienez 5 aldiz jan behar du. Dieta zatikatu batek giharrak agortu gabe gantzak erretzen ditu. Otorduen arteko tarteak 2-3 ordukoak izan behar dira. Zure dieta orekatua dela ziurtatu behar duzu. Pisua galtzen duten emakumeek jan behar dute:\npasta, osoko ogia eta zerealak - elikagai guztien % 25;\nbarazkiak (aza, azenarioak, erremolatxa, etab. ) -% 20;\nfruta freskoak -% 15;\nbabarrunak eta fruitu lehorrak (barazki proteina iturria) -% 15;\noliba olioa -% 7;\njogurtak, gaztak - % 7;\narraina -% 5;\nhegazti -% 3;\nharagi giharrak -% 1.\nGizonentzako pisua galtzeko dieta plana\nSexu indartsuagoen ordezkariek pisua galtzeko otorduen ordutegia aldatu behar dute pixkanaka. Aldaketa produktu kaltegarriak baztertzearekin, jarduera fisikoa sartzearekin eta gutxi gorabehera menu osasuntsu bat osatzearekin hasten da. Gizonen dieta bizitzaren ezaugarri indibidualak kontuan hartuta osatu behar da. Egitaraua osatzerakoan, arreta jarri pisua galtzean kontuan hartu behar dituzun puntu garrantzitsuei:\nesna eta loaren hasierako unea;\nlanbidearen eta lanaren ezaugarriak: jarduera fisikoaren zenbatekoa, lanaldiaren iraupena, bazkaltzeko atsedenaldia;\nasteburuko otordu-plana bereizia izan behar da, gainerakoen berezitasunak eta iraupena kontuan hartu behar direlako;\njarduera fisiko osagarririk egotea edo ez egotea.\nPisua galtzeko menua osatzerakoan, gizonek baldintza hauetan oinarritu behar dute:\negunero pasta, zerealak ogiarekin edo patatekin egon behar du;\negunean gutxienez 5 aldiz jan behar duzu;\narrain asko jan behar du;\nEmakumeentzako debekatutako produktuak (azukrea, gatza, magdalena) gizonezkoen dietan egon daitezke, baina horien kopurua murriztu egin behar da.\nAsteko pisua galtzeko otordu-plana\nPisua galtzeko aste baterako menu egokia sor dezakezu, zure ezaugarriak bakarrik kontuan hartuta. Dieta erosoa izan behar da, pisua galtzearen arrakasta, neurri handi batean, aldarte positiboaren araberakoa baita. Garrantzitsua da pisua galtzean behar duzun proteina, gantz eta karbohidratoen oreka behar bezala kalkulatzea. Kalkulu horretan, adina eta jarduera fisikoaren maila erabili behar dira aldagai gisa. Debekatutako eta baimendutako elikagaien zerrenda, beharrezko BJU eta kaloria kopurua, orduko otordu-plan bat bilduz, asteko pisua galtzeko erregimen ezin hobea sor dezakezu.


Play jokoa Shooter Max Online:\nMax aurkitu berak egoera zaila da eta arazoak argitzeko etortzen dira prest. Man da soldaduen Crossfire, harrapatu eta bere bizitza propioa gorde nahian. Bueltak ez zuen hainbeste, baina beharrezkoa dela oso zehaztasunez tiro esan nahi du. Laguntza Max aterpe etsaia aurkitu eta berarekin hit ez zuen espero bitartean. . Play jokoa Shooter Max konektatuta.\nTekniko jokoa Shooter Max ezaugarri\nGame Shooter Max gehitu: 30.03.2015\nJokoaren tamaina: 3.22 MB\nJokoa jokatzen: 1313 aldiz\nBezalako jokoa Shooter Max Jokoak\nDeskarga jokoa Shooter Max\nEmbed Joko Shooter Max zure web orrian:\nJokoaren txertatu Shooter Max zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Shooter Max, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Shooter Max-rekin, baita ere, jokoa jokatu zen:


Idiazabal eta Elgoibarren arteko partidan gertatua salatuko dute bi taldeek - Goierriko Hitza : Goierriko Hitza\nIdiazabal eta Elgoibarren arteko partidan gertatua salatuko dute bi taldeek\nGaur aurkeztuko dute idatzia Gipuzkoako Futbol Federazioan eta epaileen batzordean. Federazioak «neurriak hartu aurretik, gertatua ikertuko» du. Euskaraz aritzea galarazi zuen epaileakIdiazabalgo eta Elgoibarko futbol taldeek pasa den larunbatean Idi...\nGaur aurkeztuko dute idatzia Gipuzkoako Futbol Federazioan eta epaileen batzordean. Federazioak «neurriak hartu aurretik, gertatua ikertuko» du. Euskaraz aritzea galarazi zuen epaileak\nIdiazabalgo eta Elgoibarko futbol taldeek pasa den larunbatean Idiazabalen jokatu beharreko norgehiagoka beste partida bat gehiago izango zela bazirudien ere, epaileak partidaren aurretik hartutako erabakiak hautsak harrotu ditu. Izan ere, epaileak ohartarazi zien jokalari eta entrenatzaileei euskaraz hitz egiten bazuten kaleratu egingo zituela. Erreakzio ugari sortu ditu harrezkero. Gipuzkoako Futbol Federazioko idazkari Patxi Gabilondok ere gertatutakoa gaitzetsi eta horrelako zerbait «onartezina» dela adierazi du.\nBi taldeek gogor kritikatu dute gertatutakoa, eta salaketa aurkeztuko dute Gipuzkoako Futbol Federazioan eta Epaileen Batzordean. Matias Aranburu Idiazabalgo klubeko presidentearen esanetan, «bi taldeek batera idatzia aurkeztuko» dute, «gaur egun horrelako zerbait gertatzea onartezina» dela ikusten baitute.\nIdiazabal eta Elgoibarko taldeak euskaldunak dira biak. Egunerokotasunean «euskaraz bizi» diren pertsonek osatzen dute eta epailearen erabakiak «orain dela 50 urte atzera eramaten» dituela salatu du Aranburuk. Larunbatean, epailearen erabakiaren aurrean, «partida jokatu ala ez, duda handiak izan» zituztela ere esan du, baina azkenean, «gauzak ez okertzeko, partida jokatzea izan zen hartutako erabakia». Dena den, garbi zuten, ondoren «hartu beharreko neurriak hartuko» zituztela.\nEta hori da hain zuzen egingo dutena, gaur aurkeztuko baitute bi taldeek prestatutako idatzia. Oraindik ez dute oso garbi «honek zer ekarriko duen», baina momentuz, «herritar, beste kirol talde eta erakundeen aldetik babes handia sentitu» dute eta «alde horretatik pozik» daude.\nIdiazabalgo Udalak ere salatu du larunbateko gertakizuna. «Euskararen erabilera bera inor zigortzeko arrazoia izatea onartezina» iruditzen zaio. Horregatik, Gipuzkoako Futbol Federazioari «berriro gerta ez dadin, hartu beharreko neurriak har ditzala» eskatu dio.\nDiputatu Nagusiorde, eta Kultura eta Kirol diputatu Denis Itxasok ere azalpenak dizkio federazioari, eta kirola euskara sustatzeko tresna baliagarria dela aldarrikatu du. «Ofiziala den hizkuntza baten inguruan horrelako mesfidantza eta aurreiritziak onartezinak dira». Aldundiak elkartasuna adierazi die bi klubei eta jokalariei.\nFederazioak, «neurriak hartu aurretik», gertatutakoa ikertuko duela jakinarazi du.


2015 abuztua | Jendartean\nHasiera » Data honetan egindako artikuluak: abuztua, 2015\nPosted in Gizartea, Historia, Nazioartea\nEta eskuzabal hartu gintuzten hainbat lekutan, adibidez Mexikon eta Britainia Handian (britainiarren kasuan herritarrek, ez ordea gobernuak). 1936ko Gerrak milaka euskaldun behartu zituen erbestera. 1939an, Espainiako Estatutik alde egindako 200.000 errefuxiatu baino gehiago zeuden Frantzian, gehienak bertako kontzentrazio esparruetan gatibu. Egoera horretan, Amerikara ihes egitea aukeratu zuen askok, eta Mexiko izan zen abegikorrena, jende guztiari herrialdean sartzeko aukera eman baitzion,...\nGaztedi Errugbi Taldea, elkarbizitzan txapeldun\nPosted in Gizartea, Kirola\nGasteizko klubera down sindromedun jokalariak batu ziren duela bi urte. Orain, taldeko kide guztien arteko elkarbizitza eta aniztasunaren trataera saritu ditu Munduko Errugbi Inklusiboaren txapelketak. Ingalaterran jokatu da txapelketa eta lehenengo edizio honetan Frantzia, Eskozia, Irlanda, Gales, Italia, Serbia, Argentina eta Euskal Herriko hamabi talde lehiatu dira. Bi sari banatu dituzte: joko-zelaian onena izateagatik Sunday’s Well Rebels talde irlandarrak lortu duena batetik, eta...\nOngi etorri Dismalandera. Errealitatea ez da ipuinetan bezalakoa\nPosted in Artea, Gizartea\nBanksy artistaren azken proiektua da Dismaland (“Lurralde etsigarria”, ingelesez). Ingalaterran irekitako parke tematiko hau Disneylanden satira da eta egungo gizarteaz gogoetatzen du. Barruan, paparazziek inguratutako printzesa hila, petrolio kupelen gainean eraikitako mini-golfa, polizia-furgonetatik jaisteko txirrista edota itsasoko sirena desitxuratua aurkituko ditugu. “Egun-pasa familiar estandarren azukrez estalitako hutsalkeria arimarik gabeaz nekatuta zaude? Orduan, hau da zure...


2013(e)ko Maiatzak 23, 02:12\nHasieraErrekalde Posts Tagged ‘Errekalde’\nMaiatza 18th, 2013 by admin\nTags: autobidea, autopista, eraispena, Errekalde, Errekaldeberriz, Foru ldundia, Sabino Arana\tAbsolbitu egin dituzte Kukutzaren eraistearen aurkako protestetan parte hartzeagatik martxoan epaitutako bi gazteak\nTags: absoluzioa, atxilotuak, bortizkeria, Branka, epaiketa, Errekalde, ertzaintza, Kukutza III Gaztetxea\tManifestazioa egingo dute larunbatean Errekalden autobidearen eraistea galdegiteko\nUrteak daramatzate Errekalden autobidea gainetik kendu nahian. Orain hilabete kanpaina iragarri zuen Errekaldeberriz elkarteak autobidea behingoz eraits dezaten eta bere desagerpenak auzoan irekiko lituzkeen aukeren inguruko proposamen urbanistiko sakona plazaratu zuten.\nTags: autobidea, auzokideak, Branka, eraispena, Errekalde, Errekaldeberriz\tBilboko gazteek etxe kaleratzeen aurkako martxa zaratatsua egingo dute Errekaldetik Abusura\nMaiatzaren 16an “Ez da krisia kapitalismoa da!” lelopean Errekaldeko plazatik abiatuko dira 18:00etan. Irala, San Adrian eta Miribillatik igarota Abusun amaituko dute ibilbidea. Greba orokorrera begira antolatutako ekimen baitan kokatu dute martxa.\nTags: Abusu, Branka, Errekalde, etxe kaleratzeak, etxegabetzeak, gazteak, greba orokorra, martxa\tErrekaldeko auzokideek autobiderik gabeko auzo baten etorkizuna marraztu dute\nAuzoa eraberritzeko proposamen estrategikoak biltzen dituen txostena aurkeztuko du Errekaldeberriz Auzo Elkarteak asteazkenean. Autobidea eraistea, espazio berriak zabaltzeko aukerak emanez; FEVEren lurperatzea, Iralarekin eta erdigunearekin dituen loturak hobetuz; eta auzoko industriagunearen zaharberritzea dira proposamen nagusiak.\nTags: autobidea, Branka, eraistea, Errekalde, Errekaldeberriz, etorkizuna, proposamen estrategikoak, txostena\tAberri Egun aurreratua ospatu dute errekaldetarrek\nErrekaldeko plazan elkartutako 100 bat bizilagunek independentziaren aldeko jaia egin zuten atzo, igandea. Independentistak sareak Iruñean ospatuko du aurtengo Aberri Eguna, martxoaren 31an. Manifestazioa (12:00etan Golem zinemetatik) egingo dute goizean eta Indefesta jaialdia arratsaldean. Read the rest of this entry »\nTags: aberri eguna, Branka, Errekalde, Iruñea\tTortura gelditzea, denon erantzukizuna\nErrekaldeko bizilagunek torturaren aurkako ekintza burutu dute auzoko plazan Torturaren Aurkako Egunaren harira. Gaur 32 urte betetzen dira Joxe Arregi Espainiako Poliziaren esku jasandako torturen ondorioz hil zela.\nTags: Branka, ekintza, Errekalde, Joxe Arregi, tortura, Torturaren Aurkako Eguna\tHainbat auzotan inauteriak nagusituko dira asteburuan\nTags: Aratusteak, Branka, desfilea, Deustuibarra, Errekalde, Inauteriak, San Inazio, Santutxu\tElikadura burujabetzan sakontzeko Merkatu Gardenak egingo ditu EHNE-k Errekalden, Deustun eta Arriagan\nEsnearen sektoreak egoera larria bizi du garaiotan. Merkatua eta ekoizpena arautzeko neurririk hartu ez izanak gaur egun esne ekoizleek dituzten baldintzak zeharo okertu dituela uste du nekazarien sindikatuak. Ardi gaztaren egoera latzaren berri emateko merkatuak egingo dituzte asteazkenean 11:30ean, Arriaga, Errekalde eta San Pedro (Deustu) plazetan.\nTags: ardi gazta, Arriaga, Branka, Deustu, ehne, Errekalde, esnea, Merkatu gardena\tHarrera Taldearen aurkezpena egingo dute hainbat auzotan\nEuskal preso eta erbesteratu politiko ohiei babesa emateko sortutako elkartea ezagutzera emateko ekitaldiak egingo dituzte azaroaren 12an Errekalden eta 15ean Alde Zaharrean. Abenduan zehar Deustun, Santutxun eta beste zenbait auzotan izango dira.\n[Zer da Harrera Taldea?]\nTags: Alde Zaharra, Branka, Deustu, Errekalde, Euskal Preso politikoak, Harrera Taldea, Jaiki Hadi\tBilbon pediatra euskaldunak izateko zailtasunak azalarazi ditu Kontseiluak\nTags: Branka, Errekalde, euskara, Hizkuntza eskubideak, Iñigo Larrondo, Kontseilua, Paul Bilbao\tEH Bildu: “Es necesaria la independencia para cambiar el modelo económico y social”\nUrria 8th, 2012 by admin\nTags: Branka, EH Bildu, Errekalde, Kukutza, modelo económico y social, Oskar Matute, soberania\tEH Bilduk hiru ekitaldi egingo ditu Bilboko auzoetan\nTags: bilbo, Branka, Carlos Garaikoetxea, Deustu, EH Bildu, Errekalde, Hauteskundeak, kanpaina, Laura Mintegi, Oskar Matute, Santutxu\tUrtebete Kukutza eraitsi zutenetik: 13 urtez autogestioaren erreferentea izandako proiektua gogoan\nDagoeneko urtebete pasa da Ertzaintzak bortizkeriaz Kukutza Gaztetxea hustu zuela. Gaur egun, eraikina zegoen zabalguneak hutsik jarraitzen du eta gertaeren ondorio gisa, 75 lagun epaiketaren zain daude. Lehenengo epaiketa hilaren 27an izango dela jakinarazi dute Kukutzako kideek.\n[2012/09/21] El Correo miente. Lo lamentamos\nKukutzaren hustearen irudi guztiak albiste barruan\nTags: bortizkeria, Branka, eraispena, Errekalde, ertzaintza, hustea, Kukutza Gaztetxea, zaurituak\tGreba orokorra prestatzeko egutegi berezia prestatu dute Bilbo Zaharran\nBilbo Zaharra, San Frantzisko eta Zabalako greba batzordeak hainbat ekimen aurreikusi ditu datozen egunetarako. Gainera, grebaren aldeko manifestua zabaldu dute auzoan euskaraz, gazteleraz, frantsesez eta arabieraz. Bihar Olabeagako eta Abusuko greba batzordeak bihar bilduko dira Ametsgorrin (19:00) eta eliza aurrean (19:30), hurrenez hurren; Errekaldekoa, asteazkenean plazan, eliza aurrean ere (19:00).\nBilbo Zaharra, San Frantzisko eta Zabalako greba batzordearen manifestua (pdf)\nTags: Abusu, Bilbo Zaharra, Branka, Errekalde, greba batzordea, greba orokorra, I26, Manifestazioa, Olabeaga, San Frantzisko, Zabala\t300 lagun baino gehiago izan ziren Errekalden Fernando Diezen askatasuna ospatzeko ekitaldian\nOndoren eginiko bazkaria ere oso jendetsua izan zen eta 160 pertsona egon ziren. Ertzaintza ekitaldia grabatzen ibili zen. “Marrazki” uztailean geratu zen aske azken 20 urteak espetxean igaro eta gero.\nTags: Branka, ekitaldia, Errekalde, Euskal Preso politikoak, Fernando Diez\tMende erdia duintasunaren aldeko borrokan\nTags: 50 años, auzolana, Branka, dignidad, Errekalde, Errekaldeberriz auzo elkartea, Kukutza\tFernando Diez auzokidearen askatasuna ospatuko dute larunbat honetan Errekalden\nEspainiako Estatuko hainbat espetxetan 20 urte pasa eta gero aske geratu zen uztailaren 19an. Auzokideek ekitaldia egingo dute 13:00etan Errekaldeko plazan eta bazkaria ondoren. Errekaldeko ezker abertzaleak plaza betetzera deitu ditu bilbotarrak.\n[Harreraren argazki galeria]\nTags: Branka, ekitaldi politikoa, Errekalde, Euskal Preso politikoak, Fernando Diez Torre\tHarrera beroa jaso du Fernando Diezek Errekalden\nAzken 20 urteak Espainiako Estatuko espetxeetan igaro ondoren atzo aske geratu zen euskal preso bilbotarra. Goizaldeko 03:00ak aldera heldu zen auzora eta 70 bat lagunek harrera egin zioten.\nTags: bizi arteko zigorra, Branka, Errekalde, Euskal Preso politikoak, Fernando Diez Torre\tFernando Diez preso errekaldetarra aske gelditu da azken 20 urteak espetxean igaro eta gero\nVillabonako espetxetik irten da gaur, Errekaldetik Brankari jakitera eman diotenez. 2011ko irailean bizi arteko zigorra ezarri zioten 197/2006 doktrina aplikatuta espetxealdia 2022ra arte luzatu ostean. Ekainean bete zuen ezarritako kondena.\nTags: bizi arteko zigorra, Branka, Errekalde, euskal presoak, Fernando Diez Torre, Parot doktrina\tBi ertzain epaitu dituzte Kukutzako istiluetan gazte bati tinpanoa zulatzeagatik\nMaiatza 30th, 2012 by admin\nTags: aitziber ibaibarriaga, bortizkeria, Branka, Carlos Hernandez, epaiketa, Errekalde, ertzaintza, Iñaki Carro, Kukutza\tOlder Entries »


#txiotesia lehiaketako irabazleak Estitxu Garai eta Itxaro Perez dira • ZUZEU\nBi emakumezko izan dira #txiotesia lehiaketaren 1. edizioko irabazleak: “Txiolari ulergarriena” Estitxu Garai Artetxe gordexolatarra (@egarai) eta “Txiolari originalena” Itxaro Perez Urzelai beasaindarra (@ItxaroPU). Lehena doktoregaia eta bigarrena doktorea.\nKoldo Mitxelena Kulturunean eguerdian ospatu dugun “Txiokatu zure tesia 6 mezutan” Sari Banaketa Ekitaldian ezagutu ditugu 1. edizioko irabazleak: Estitxu Garai Artetxe izan da “Txiolari ulergarriena” eta Itxaro Perez Urzelai “Txiolari originalena”.\nEstitxu Garai 28 urteko gordexolatarra da. UPV/EHUn lizentziatu zen Publizitatea eta Harreman Publikoetan eta egun tesia egiten dabil Leioako Ikus-entzunezko Komunikazioa eta Publizitatea Sailean. Bere tesiaren gaia da “Euskarazko publizitatea zertzeko prozedura eta hizkeraren kalitatea” eta 2014 amaieran aurkezteko asmoa du. Egun UPV/EHUn ari da Eusko Jaurlaritzako PREDOC programako ikerketa-kontratu batekin.\nItxaro Perez 32 urteko beasaindarra da eta Biokimikako ikasketak egin zituen UPV/EHUn. Tesia unibertsitate bereko Medikuntza eta Odontologia Fakultateko Fisiologia Sailean egin zuen eta 2011n doktoratu zen. Tesiaren gaia “Peptidasen aktibitatearen aldaketak heste lodiko neoplasietan” izan zen eta egun Leioako Erizaintzako Unibertsitate Eskolan da irakasle. Denbora duenean Fisiologia Sailean ikertzaile lanetan jarraitzen saiatzen da.\n6.-Alaa!! Ze ondo! Ama, handitan ikerlari izango naiz.-Ziur?Ikusiko dugu handitzean…Eta hala bazan… #txiotesia pic.twitter.com/5W706H00Sq\nUEUko Iñaki Alegria Zuzendaritza Taldeko kideak eman dio hasiera saioari eta berretsi egin du egunotan sarean aipatu eta baloratu duguna: zeinen aberasgarria izan den hainbeste ikertzaile euskaldunen lanen berri izatea. Lore Erriondok (@Erriondo) epaimahaiaren izenean ere ildo beretik ekin dio, esperientziaren freskotasuna eta magia aipatuz eta ikertzaileak hemendik aurrera ere beraien lana dibulgatzeko pausoak ematera animatuz. Koldo Garcia ikertzaile gazteak (@koldotxu) bere aldetik “#Kafepintxo batekin ikertzen” hitzaldiarekin ikertzaileen egunerokotasuna ekarri digu gogora eta bertaratukook izan dugu bere kontakizunarekin barre egiteko aukera.\n#txiotesi lehiaketako parte hartzaileetako batzuk ezagutzeko eta informazioa trukatzeko aukera paregabea izan da gaurkoa, eta ekitaldiaren ondotik, #pintxopotea hartzera joan gara elkarrekin 😉\nGauza pare bat:\nLehiaketako txioak sailkatzeko eta guztiokin partekatzeko asmoa dugu. Egiten dugunean jakinaraziko dugu. Gaurko ekitaldia grabatu egin dugu eta sareratu egingo dugu. Hau ere jakinaraziko dizuegu.\nAzkenik, zorionak eta eskerrik asko guztioi!… eta 2. ediziora arte! Apuntatu agendan 2014ko azaroa!\nArgazkian Estitxu ezkerrean eta Itxaro eskuinean.


Arbola hostoerorkorrei hezetasuna ematen die eta sustraiak izozteetatik babesten d...\n...zeko beste metodo bat, atsedenaldian dauden espezie hostoerorkorrekin erabil daitekeena, zera da: hotz ganbera batean gordetzea, ...\n...berde ugariko haran estu bat zeharkatzen. Zuhaitz hostoerorkorreko basoak zituzten inguruko mendietako magalen goialdeek. Hara...\n...irudike ereinotza, haritza baino. Hau ere zuhaitz hostoerorkorra da; haritz gorriak dira, baina hostoa erabat bestelakoa da....\nLandareak indartzeko beste modu bat. Egilea(k) CONSUMER. Consumer, Eroski S. Coop. 2002 (1)\n...udazkenean hostoa galtzen dutenak -hostogalkor edo hostoerorkorrak- eta urte osoan hostoak berde mantentzen dituztenak -hostoi...\nLarzabaleko harri biziak. Egilea(k) ERRECART, Maialen. Aizu!, AEK (Euskaraz Koop.) 2014 (1)\n... eta heriotzaren zikloari jarraitzen dioten zuhaitz hostoerorkorren artean. Landareak hilobien artean hazten dira, hilobiok eki...\nNatura norantz, gu harantz. Egilea(k) CONSUMER. Consumer, Eroski S. Coop. 2003 (1)\n34:34 Zuhaitz hostoerorkorrak dira nagusi hemengo basoetan, pagoak eta haritzak batez ere...


Irrati bidezko unibertsitate irakasle eredugarria | Gizartea | Berria\nEz zitzaion gustatu Juan Mari Bandres zenari Mariano Ferrerek manifestazioetan parte hartzen zuten herritarrak zenbatzeko orduan erabili ohi zuen zorroztasuna, baita Marianoren gustuko manifestazioak zirenean ere. Behin, Franco hil eta oso urte gutxira, Donostian, euskal preso politikoen amnistiaren aldeko manifestazio jendetsua egin zen batean, Marianok parte hartzaileen kalkulua egin berria zeukala –hiru parametro nagusi: luzera metrotan, pertsona metro karratuko, manifestazioaren iraupena—, manifestazioaren antolatzaileetako bat topatu zuen, Bandres. Bandresek iradoki zion Marianori sekulako jende pila egon zela eta irratian kopuru handia eman behar zuela, 30.000 inguru. Marianok, Bandresen etsipenerako, erantzun zion bere lanbidea informazioa ematea zela, ez propaganda egitea, eta berak zenbatutako kopurua emango zuela irratian, eta ez antolatzaileei komeni zitzaiena. Lehen ikasgaia kazetari batentzat, zailena delako askotan gainditzen ez duguna: zure irizpideetatik gertuen daudenekin izan behar duzu zorrotzen, ofizioaren sinesgarritasuna bidelagunen unean uneko interesen gainetik jarrita.\nBeste bat. Ertzaintza Donostian hedatu berritan, intsumisoek protesta eserialdia egin zuten Bulebarrean asteburu bateko eguerdi batean, eremu hori artean zirkulaziorako irekita zegoela. Ertzaintzaren lehen esku hartzea izan zen Donostian, eta aurrekoak baino goxoagoak ez zirela izango lehen egunetik argi uzteko, sekulako egurra eman zieten furgonetatik atera eta berehala lurrean era baketsuan eserita zeuden manifestariei. Ez ahaztekoa da hurrengo astelehenean askoren oroimenean iltzatuta geratu den El Kiosco de la Rosi saioan egin zuen analisi gogorra. Gutxitan bezala entzun genuen Mariano tonua altxatuta, haserre, berezko zuen patxada esekilekuan zintzilik utzi zuen jakaren sakelan nahita ahaztuta.\nGaur egun gero eta maizago ikusten ditugu, komunikazio teknologia berriak erabiliz, aldi berean mundu osoko milaka ikasleei eskolak ematen dizkieten irakasle unibertsalizatuak. Aspaldi asmatu zuen Marianok metodo hori, irrati bidezko unibertsitatea esan geniezaiokeena. Zer zen bada, askotan, Donostiako Herri Irratian egin zuen El Kiosco de la Rosi irratsaioa kazetaritza eta gizarte eskolak emateko fakultatea ez bazen?\nGehiegikeriarik gabekoa zen Mariano. Austeroa bere bizitza pribatuan, behin baino gehiagotan entzun genizkion "zergatik erosi behar ditugu urtero hiru alkandora berri iaz erositakoak estreinatu gabe baldin badauzkagu" eta antzeko kezkak.\nMaisu garrantzitsua galdu du gure herriko kazetaritza eskola ez-arautuak. Asko zor diogu kazetariok eta herritarrek.\nIkusten duzu, Mariano, zuri horrenbeste hitzaldi entzun eta txosten irakurrita, ez dugu hala ere ikasi lau ideia taxuz josten.\nOharra: Artikulu honen aurreko edizio batean jarri dugu 1994an izan zela Sin Permiso telebista saioko pasadizoa, baina ez zen hala; 1989 eta 1990 artean izan zen.


Presoen zigorrak: martxoaren 15a aurretik erantzun beharko dio Espainiak EBri | Gazteluko Plazatik\nHasiera » Politika » Presoen zigorrak: martxoaren 15a aurretik erantzun beharko dio Espainiak EBri\nEspainiako Auzitegi Gorenak asteartean erabaki zuen Santiago Arrozpidek eta Alberto Plazaolak espetxera itzuli beharko zutela, Auzitegi Nazionaleko Lehen Aretoak iragan abenduan amaieran libre utzi ondoren.\nLibre geratu ziren Lehen Areto honek ulertu zuelako Europako Batasunak 2008an espetxe zigorrei buruz onartutako zuzentaraua aintzat hartu behar zuela. Honen arabera, EBko edozein estatutan betetako espetxe zigorrak kontuan hartuko dira preso batek bete behar duen espetxe zigorrean, auziak elkarren arteko lotura dutenean. Arrozpide eta Plazaolari kontuan hartu zitzaien Frantzian betetako kartzela zigorra eta libre geratu ziren.\nAuzitegi Nazionaleko Bigarren Aretoak, aldiz, Espainiako Gobernuak bideratutako 7/2014 Legean oinarrituta, kontrakoa erabaki zuen Iñaki Bilbaoren kasuan. Horren harira Auzitegi Nazionaleko fiskaltzak helegitea jarri zuen Arrozpide eta Plazaolaren askatasunaren aurka eta hori da martxoaren 10ean Auzitegi Gorenak ebatzi duena: fiskalari arrazoia eman eta bertan behera utzi zuen Lehen Aretoak bi presoak aske uzteko erabakia.\nFuntsean, Auzitegi Gorenak urtarrilaren 13an Kepa Pikabearen kasua aztertzean hartutako ildoarekin bat egin du oraingo epai honek. Gorenaren ustez, Espainiak badu EBko zuzentaraua indarrean nola jarri erabakitzeko ahalmena, eta PPk horretarako ad oc onartutako 7/2014 Legea ontzat jotzen zuen.\nAlberto Plazaola atxilotzera joan zen atzo Guardia Zibila Oñatira, baina ez zuen etxean aurkitu.\nAbenduan indarrean sartutako PPren legearen arabera, Espainiak indarrean jarriko du zuzentaraua baina ez die eragingo 2010eko abuztuaren 15a baino lehen jarritako zigorrei. ETArekin zerikusia izateagatik Frantzian espetxe zigorra betetako 60 bat presori, beraz, ez die zuzentarauak eragiten, hauetako gehienak data hori baino lehen bete zutelako zigorra Frantzian.\nBederatzi magistratuk bat egin zuten epaiarekin, baina seik aurka, eta hauek boto partikularra egin zuten, kasu honetan ere, Parot doktrinarekin bezala, Europatik Espainiaren erabakiak atzera botako direla iritziz.\nMartxoaren 15eko muga\nGorenaren erabaki hauek ikusita Europara bide judizialetik jotzea beste biderik ez zaie geratzen presoei, baina hemen ere hainbat aukera izan daitezke. Lehenik ikusi beharko da Espainiako Gobernuak zer erantzuten dion EBko Justizia Komisarioa den Vera Jourovari; honek abenduaren 15ean eskatu zizkion argibideak Espainiako Gobernuari eta martxoaren 15eko epea eman zion azal zelan zigorren zuzentaraua nola betetzen ari zen.\nJourovak, dena den, argi du nola behar duen, eta hala adierazi zion EAJko Izaskun Bilbao europarlamentarioari, honek Europako Legebiltzarrean joan den hilean zuzentaraua nola aplikatu behar zen galdetu zionean: “Zigorra betearazi behar duen Estatuko agintaritzak, beste estatu batean bete den zigorra kendu beharko dio kartzela zigor osoari, beti ere epai berari buruz ari garenean”.\nIkusi behar, beraz, Espainiako Gobernuaren erantzuna, baina denak adierazten du honek berean jarraituko duela. Geratzen den beste aukera bat da auzia Luxenburgoko Auzitegiak berak aztertzea. Hau EBko barne arazoak bideratzen dituen auzitegia da eta kasu honetan esan dezake Espainia ondo ari den betetzen zigorren zuzentaraua edo ez.\nHala balitz, epaia Estrasburgoko Giza Eskubideen Auzitegira jota baino askoz lehenago etorriko litzateke. Espainiako epaile askoren ustez, Estrasburgora jota honek euskal presoei emango lieke arrazoia, Parot doktrina-rekin bezala, baina epai hori heldu arte lasai asko pasa litezke bospasei urte edo gehiago.\nGorenaren astearteko epaiaren ondoren, Guardia Zibila joan da Alberto Plazaola atxilotzera Oñatiko bere etxera, baina presoa ez zegoen bertan. Santiago Arrozpide, aldiz, espetxean 27 urte egin ondoren, urtarrilaren 18an atxilotu zuten berriz, 80ko hamarkadako hainbat atentatu leporatuta.\nOrain arteko Espainiako jurisprudentzian oinarrituta, alabaina, ez dago Arrozpide jadanik zigortua izan den antzeko delituengatik berriz zigortzeko aukerarik, baina justiziak –Barne Ministerioaren bultzadarekin– nahiago izan du berau atxilotzea, beti ere jakinda Espainian samur zabaltzen dela ingeniaritza juridikorako tarterik.